
Valkoinen Vartio. 


Kommunisminvastainen kansannousu on herättänyt yhteiskuntamme 
pitkällisestä unestaan ja avannut yksilöidenkin silmät näkemään viholli- 
sen, joka tuhoamme valmistellen Idän kärkijoukkona jo oli tunkeutunut 
keskuuteemme. Lapuanliikkeen tuloksena on lainsäädäntöämme täyden- 
netty niitä vaatimuksia vastaavaksi, jotka isänmaallisen kansan päätös 
kommunismin tinkimättömästä tukahduttamisesta sille nykyhetkellä aset- 
taa. Tämä ei kuitenkaan riitä. Vaikka vihollisen pääasemat onkin 
paljastettu ja äkillisessä, keskitetyssä väkirynnäkössä tuhottu, on se 
pitkällisessä sodankäynnissä jokaisesta hyökkäyksestä oppia ottaen omis- 
tanut itselleen ainutlaatuisen naamioimistaidon, joka sallii sen yhä uu- 
delleen kätketyissä muodoissa keskuuteemme pesiytyä ja parannetuin 
menettelytavoin salakavalaa myyräntyötään jatkaa. 

Suomen Suojelusliitto on jo kahdeksatta vuotta kiinteästi seurannut 
kommunismin = erilaisia ilmiöitä sekä kotona että ulkomailla, asettaen 
käytettävissään olevat voimat yhteiskunnan palvelukseen siinä muodossa, 
minkä taistelu tätä liikettä vastaan milloinkin vaatii. Jo puolentoista 
vuoden ajan on se jäseniään varten toimittanut julkaisua, jonka tehtä- 
. vänä on ollut, kommunismin vastustamisen kysymyksiä käsitellen, herät- 
tää ja pitää edelleenkin valveilla. Monista syistä on tämä työ kuiten- 
kin jäänyt epäsäännölliseksi ja vajanaiseksi. Kansanliikkeen ottaessa 
valtaisalla voimallaan johdon käsiinsä ovat toiset tehtävät väliaikaisesti 
astuneet etualalle. Kuitenkaan ei voida kieltää, että kommunisminvas- 
tainen valistus- ja herätystyö tänäkin aikana on kaivannut äänenkan- 
nattajaa, joka perusteellisemmin kuin päivälehtien ahtailla palstoilla on 
mahdollista ja pysyvämmässä muodossa jatkuvasti seuraisi Kommunis- 
lisen internationalen ja sen eri nimillä kulkevien alaosastojen julkista 

ja salaista toimintaa, yhteiskuntaa varoittaen ja valveillapitäen. Nyt, 
kun kansanliikken voitto on vakiinnutettava, on tällainen julkaisu välttä- 
mätön. Ottaen täyden askelen eteenpäin tahtoo Suomen Suojelusliitto 
omalta osaltaan auttaa sen saavutusten turvaamisessa ja täydentämi- 
sessä, korvaten jäsenjulkaisunsa kuukausittain ilmestyvällä yhteiskunta- 
poliittisella aikakauslehdellä. 

”Valkoinen Vartio” tahtoo suurelle isänmaalliselle yleisöllemme asian- 
tuntijain opastuksella osoittaa yhteiskunnallisen rintamamme heikkoudet 
ja murroskohdat, joista kommunismi henkiystävineen sitä edelleenkin 
uhkaa. Seuraamalla myös tilanteen kehitystä Venäjällä, hävittävien voi- 
mien keskusahjossa, ja ulkomailla niitä vastaan käynnissä olevaa taiste- 
lua toivoo se edistävänsä silmien avautumista meilläkin lopullisen voiton 
pääehdolle. Vain yhteiskuntaa puolustavien voimien yleismaailmallinen 
luja liittoutuminen ja jatkuva, määrätietoinen yhteistoiminta voi pysy- 
västi nujertaa vihollisen ja pelastaa uhatun länsimaisen kulttuurimme. 
Tämä ajatus ei ole uusi, vaan yhtä vanha kuin koko kommunisminvas- 
tainen taistelukin. Mutta sen muuttaminen hedelmälliseksi teoksi vaatii 
vielä paljon työtä. 

Astuessaan nyt näytenumerollaan, jota toinen vielä tämän kuun aikana 
seuraa, vartiopaikalleen, odottaa ”Valkoinen Vartio” aktiivista kanna- 
tusta kaikilta niiltä isänmaallisilta kansalaisilla, joille kommunismin 
murskaaminen ei ole vain sanain helinää ja puoluekeinottelua, vaan 
totinen ja välttämätön tehtävä. Täysi, varjostamaton valo on suunnat- 
tava hämäriin nurkkiin, joissa maanpetos juoniaan päämme menoksi 
punoen edelleenkin piileskelee, uusiin hyökkäyksiin valmistautuen. Valkoi- 
sessa Suomessa, joka on vapaudestaan raskaan veriveron maksanut, 
älköön maan viholliselle löytykö paikkaa, mihin hän päänsä kallistaisi. 
Punaisella ajatuksella ei saa olla tilaa Rajajoen tällä puolen — siinä 
valkoisen armeijan testamentti kansallemme, joka on pyhänä pidettävä. 
Siinä myös tunnuslause, jonka ympärille ”Valkoinen Vartio” tahtoo 
kansamme koota. 


o 

Piirileikiksikö? 

Viime heinäkuun 31 päivänä antoi sisäasiainministeriö määräyksen 
tutkimuksen suorittamisesta Suomen Ammattijärjestön ja sen jäsen- 
yhdistysten lainvastaisesta toiminnasta. Tutkimuksen suorittaja, vara- 
tuomari Fröjdman, totesi silten selostuksessaan ministeriölle, että Aj:n 
tarkoitusperät sen sääntöjen 2 S:n mukaan olivat puhtaasti taloudelli- 
sia ja sivistyksellisiä ilman että niihin sisältyi minkäänlaista poliittista 
toimintaa ja vielä vähemmän sellaista, joka olisi tarkoittanut laillisen 
yhteiskuntajärjestyksen kumoamista. Näistä päämääristään huolimatta 
oli järjestö kuitenkin pian perustamisensa jälkeen alkanut osoittaa val- 
lankumouksellisia harrastuksia, muodostuen lopuksi siksi elimeksi, jonka 
kautta kommunismia on koetettu ja onnistuttukin kansaamme kylvä- 
mään. Jo ,,Suomen sosialistisen työväenpuolueen'* perustavassa koko- 
uksessa Helsingissä toukokuussa 1920 oli päätetty, ,,että kun puolueen 
päämäärän saavuttamiseksi työväen oli mahdollisimman voimakkaasti 
järjestäydyttävä, erityistä painoa oli pantava työväen ammatilliseen 
järjestäytymiseen, jos se tapahtui väärentämättömän luokkataistelun 
merkeissä.'' Tämä päätös oli sitten ollut johtavana lankana kommu- 
nistien toiminnalle työväen ammatillisessa liikkeessä, joka tunnetusti 
johti Aj:n täydelliseen valtaukseen. 

Sen perusteella, mitä tutkimuksessa on ilmi tullut, jätti varat. 
Fröjdman 27. 9. Helsingin raastuvanoikeuteen haastehakemuksen vaa- 
tien virallisena syyttäjänä Aj:n, sen jäsenyhdistysten ja osastojen lak- 
kauttamista. Juttu tulee esille ensi helmik. 3 p:nä. Kaikkiaan vaadi- 
taan noin 1,200 yhdistyksen lakkauttamista. Tästä riippumatta on 
sisäasiainministeriö päätöksellään syysk. 30 pi:ltä jo toistaiseksi kieltä- 
nyt Aj:n, sen liittojen ja osastojen toiminnan jatkamisen. Sekä lak- 
kautusvaatimus että toimintakielto koskevat sellaisiakin liittoja ja osas- 
* toja, jotka sos. demokraattisen enemmistönsä päätöksestä jo tätä ennen 
olivat eronneet Aj:stä, mutta joiden toiminta siitä huolimatta on ollut 
kommunistista. 

Kuten tunnettua ovat sos.demokraatit, saatuaan lähdön Aj:n keskus- 
toimikunnasta, viime keväästä alkaen olleet ankarassa työssä oman, 
uuden ammattijärjestönsä perustamiseksi. Heidän hallitsemansa liitot 
ja paikallisosastot ovat vanhasta Aj:stä eroten liittyneet vastaperus- 
tettuun ,,Suomen Ammattiyhdistysten Keskusliittoon* — ,SAK.* — 
joka länsimaista suuntaansa osoittaakseen on yhtynyt Amsterdamin 
internationaleen. Näin pitkälle on kaikki hyvin. Suomalainen porvari, 
joka ei suinkaan tahdo kieltää työväeltä järjestäytymisoikeutta, kunhan 
se vain tapahtuu laillisen yhteiskuntajärjestyksen puitteissa, on jo rien- 

tänyt toivottamaan onnea uudelle järjestölle. Toukokuussa kirjoitti 
erään porvarillisen puolueen pää-äänenkannnattaja : 

,Nyt on sosialidemokraattienkin kärsivällisyys loppunut. He olivat 
tulleet vakuutetuiksi, että yhteistyö kommunistien kanssa on amma- 
tillisellakin alalla mahdotonta ja tuloksetonta. (Harv. meidän.) — 
Sosialidemokraattisen ammattijärjestön perustamista on pidettävä am- 
mattiyhdistysliikkeessämme ja yleensä sisäisissä oloissamme yhtenä 
tervehtymisilmiönä. Jos sen onnistuisi koota kannattajikseen kommu- 
nistisiinkin ammattiliittoihin vielä toistaiseksi kuuluvia työläisjoukkoja, 
merkitsisi se kommunismin vastaavaa heikkenemistä ja toivottavasti 
työolojen tervehtymistä tässäkin suhteessa.*' 

Erikoista luottamusta herätti porvarissa se seikka, että uusi ammatti- 
järjestö julistautui poliittisesti puolueettomaksi. Hänen iloaan tosin 
vaimensi epämääräisyys, joka ilmeni tämän suhtautumisessa työmaa- 
terroriin. Kyselyt tämän pykälän todellisesta sisällöstä paljastivat, 
että sosialidemokraattienkin aikomuksena oli tunnettuun kommunisti- 
seen tapaan terrorisoida suojeluskuntalaisia ja vapaussodan osanottajia. 
SAK:n poliittinen puolueettomuus osoittautui siis jo tässä tyhjäksi sa- 
nanparreksi. Tämän jälkeen oli jo vaikeata löytää periaatteellista 
eroa uuden ja vanhan järjestön välillä, joka viimemainittu myöskin 
oli sääntöjensä 2 8:ssä vaalinut puolueettomuutta — paperilla. 

Vain muutama päivä sitten julkaisi eräs päivälehti ,,ensi käden 
tietoja'*' kommunistien toiminnasta SAK:ssa. Näissä tiedoissa myönnet- 
tiin, että kommunistit koettavat vallata työväenjärjestöjä sisältä päin, 
,, vaikkakin huonolla menestyksellä. Sosialidemokraatit eivät ainakaan 
toistaiseksi ole sallineet tunnettujen kommunistien päästä vaikutusval- 
taisiin asemiin järjestöissään, vähemmän tunnettuja kommunisteja on 
kylläkin otettu mukoan. Muuten esiintyy pitkin linjaa kommunistien ri- 
veissä luopioita ja havaitaan kääntymystä sosialidemokraattien puoleen. 

On todellakin vaikeata sanoa, mikä näissä ,,ensi käden tiedoissa'* on 
enimmin vallalla, asian tuntemattomuusko vai naivisuus. Melkein 
samalla tavalla rauhoitettiin suurta yleisöä menneinäkin vuosina, kom- 
munismin askel askelelta vallatessa ammattijärjestön. Ja kun sisäinen 
taistelu kommunistileirissä moskovalaisten ,huitojain' ja avaramieli- 
sempien ,hoipertelijain'* välillä sitten syttyi, oltiin samoin jo valmiit 
riemuitsemaan ,hajaannuksesta*, ennustellen joukkojen luopumista 
kommunistisista johtajistaan. , Ensi käden' taholta odottaisi toki va- 
kavampaa ja tosiasioihin enemmän syventyvää arvostelua. 

Ennenkuin ryhdymmie käsittelemään kommunistisia ilmiöitä uudessa 
ammattijärjestössä huomautettakoon, että sen suhde työmaaterroriin jo 
nyt on käytännössäkin tyydyttävästi todettu. Viime keväänä jätettiin 
sosialiministeriöön 31:n ,,Suomen ravinto- ja nautintoainetyöväen liiton'' 

eri osaston ilmoitukset näiden yhdistysten merkitsemistä varten yhdis- 
tysrekisteriin. Niiden sääntöjen 5 8:n 2 momenttiin oli otettu määräys, 
jonka mukaan jäsen erotetaan, jos hän kuuluu todistettavasti johonkin 
, porvarilliseen aseelliseen järjestöön''. Tämä sosialidemokraattinen liitto. 
jonka päälinnakkeena tietenkin on oikeistososialistien hallitsema ja por- 
varien tukema Elanto, erosi heinäkuussa vanhasta ammattijärjestöstä. 
Sosialiministeriö on evännyt rekisteröimisen, jota paitsi yleinen syyttäjä 
Helsingin raastuvanoikeudessa on vaatinut koko liiton lakkauttamista. 
Jos tämän jälkeen meillä vieläkin olisi illusiooneja SAK:n suunnasta, 
vapauttaa meidät niistä sen puheenjohtaja, sosialidemokraatti Edv. 
Huttunen, joka haastattelussa Suomen Sosialidemokraatille 1. 11. on 
lausunut: ,,En usko, että niillä erikoistoimenpiteillä, joihin nykyisen 
epäedullisen poliittisen tilanteen vallitessa valtiovallan taholta on ryh- 
dytty, m. m. suunnittelemalla työmaaterrorin poistamisen nimessä uusia 
kuristuslakeja, tulee olemaan hyvinkään suurta merkitystä, vaikkapa 
ne nyt tällä kertaa saattavatkin aiheuttaa meille vaikeuksia. Terroria 
aiotaan siis laeistakin huolimatta jatkaa. 

Mitä kommunistien ja sosialidemokraattien keskinäisiin suhteisiin 
tulee, on sekin viimemainittujen kohdalta jo kauan ollut selvä. Muis- 
tammehan, kuinka Suomen Sosialidemokraatti, kommunistien sisällis- 
sodan puhjetessa, seireenien sävelin mairitteli ,,hoipertelijoita'* sosiali- 
demokraattien ainoaan autuaaksitekevään helmaan. Päähuilua soitteli 
, Sasu punanen, joka ei enää nähnyt mitään eroa nyt kuritushuonee- 
seen tuomitun Pekkalan ja oman itsensä välillä. Piikkilankaesteet 
hajoitettiin sosialidemokraattisten juoksuhautain edestä. Miten kom- 
munistiselta rintamalta siihen vastattiin, sitä me emme täällä koti- 
maassa — kommunistilehtien lakkauttamisen takia — ole saaneet 
kuulla. Mutta nyt kaikuu ääni lahden takaa. 

Ruotsin hoipertelijain pää-äänenkannattaja ,,Folkets Dagblad Poli- 
tiken'* on viime aikoina esiintynyt myös suomalaisten ,toverien'* pu- 
hetorvena ja avomielisesti selvitellyt heidän aikeitaan ja päämääriään. 
Eräs meikäläinen kommunisti V—i kirjoittaa siinä maarraskuun 11 p:nä 
ammatillisesta liikkeestä m. m. seuraavaa: 

» Työläiset ovat päässeet yksimielisyyteen uudesta ammattiyhdistys- 
liikkeestä. Sosialidemokraateilla on nyt enemmistö. Ei kuitenkaan 
tiedä kuinka kauan. Meidän suunnallamme on suuria mahdollisuuksia. 
Mutta voidaan pitää varmana, eitä jos me joskus saamme enemmis- 
tön, ei se missään suuremmassa mitassa tule muuttamaan järjestö- 
oloja. Me asetamme rehellisesti luokkataistelun ammattiyhdistysliikkeen 
perustaksi. Tällä perustalla me työskentelemme liikkeessä ja olemme 
valmiit vastustamaan kaikkia niitä, jotka tahtovat työskennellä vain 
hajoittamisen puolesta. Mutta meidän työmme ammattiyhdistysliik- 

keessä tällä perustalla ei merkitse minkäänlaista yhteistyötä sosiali- 
demokraattien kanssa poliittisella alalla. Meillä on poliittiset linjamme, 
jotka ovat aivan päinvastaisia kuin sosialidemokraattien. Me työs- 
kentelemme vallankumouksellisen sosialistisen puolueen hyväksi, jota 
Suomen työläiset itse hallitsevat. — Mutta me olemme vakuutettuja 
siitä, että se päivä koittaa, jolloin meillä on sekä puolue että työtä- 
tekevien joukot puolellamme. Nykyhetkellä on työ ammatillisella 
alalla tärkein.* 

Päämäärät ovat siis aivan selvät. Kysymys on vain siitä, miten 
ne saavutetaan. Jos ammattijärjestöstä toivotaan välinettä poliittiselle 
toiminnalle, kuten kirjoituksesta käy esille, edeliyttää se tietenkin vai- 
kutusvaltaista asemaa järjestössä. Toimitsijapaikat siinä ovatkin jae- 
tut mitä suloisimmassa yhteisymmäryksessä. Jo kesällä havaittiin, että 
muutamia ,järjestäjäin* s.o. kiihoittajain paikkoja luovutettiin kommu- 
nisteille. F. D. P. kertoo meille nyt kirjoituksessa joulukuun 1 p:nä, 
että ,Lapuan terrori ei pysty estämään ammatillista (kommunistista) 
työtä*, kiirehtien ilmoittamaan, että metallityöläisten ammattiliiton pe- 
rustavassa kokouksessa marraskuussa ,toimeenpanevan komitean jäse- 
niksi valittiin työläisiä vasemmistosiiveltä (kommunisteista) kuin sosi- 
alidemokraattejakin. Puheenjohtajaksi valittiin sosialidemokraatti. Sitten 
oli valittava sihteeri. Vasemmistosiivellä oli kandidaatti, mutta tämän 
kannattajat toimeenpanevassa komiteassa asettuivat väärinkäsityksessä 
vastustamaan hänen vaaliaan. Siten tuli sosialidemokraatti tälle pai- 
kalle. Mutta korjaus tulee tapahtumaan ensimmäisessä mahdollisessa 
tilaisuudessa. (Harv. meidän.) 

Samaan suuntaan kerrotaan rakennustyöläisten kokouksesta. ,,Todel- 
lisessa yhteishengessä valitsi toimeenpaneva komitea työläisiä molem- 
mista poliittisista ryhmistä: 4 vasemmistosiiveltä (n.k. opportunisteja) 
ja 6 sosialidemokraattia, mutta nämäkään eivät ole poliitikkoja. — 
Uuden liiton sääntöjen mukaan asettaa tp. komitea sihteerin. Mutta 
jo ennen puheenjohtajan vaalia, jota jopa sosialidemokraatitkin anka- 
rasti arvostelivat syystä että hän kuuluu oikeistoon, lausuivat monet 
edustajat toivomuksenaan, että toveri Uno Nurminen, vasemmistosiiven 
tunnettu jäsen ja puheenjohtaja vanhassa liitossa, olisi valittava sih- 
teeriksi. Hänet valitaan muodollisesti ja virallisesti lähipäivinä. Hän 
on suorittanut pääasiallisen järjestelytyön uudessa liitossa (harv. meidän). 
— Työläiset ovat nyt kääntäneet selkänsä ,järjestymättömyyden'' 
kannattajille (,huitojille**) ja suuret joukot Kominternpuolueen vaiku- 
tuksen alaisesta ryhmästä liittyvät uusiin ammattiliittoihin (harv. 
meidän)'*. 

Kun vielä saamme lukea Amsterdamin internationalen tiedonanto- 
lehdestä — luonnollisesti Suomesta lähetetyn — artikkelin, jossa ker- 

rotaan sosialidemokraattien pyrkivän ammattiyhdistysliikkeen yhtenäis- 
tyttämiseen, mutta että ,,maassa vallitseva poliittinen terrori on estä- 
nyt ammattiyhdistysliikkeen toiminnan", niin tiedämme nyt heidän 
asettuvan täysin myönteiselle kannalle vanhan ammattijärjestön vallan- 
kumouksellisenkin toiminnan suhteen ja pitävän sen rikollisen kiihoi- 
tuksen lopettamista täysin lainmukaisin keinoin vain — poliittisena 
terrorina. Meidän on todettava, että uusi sosialidemokraatiinen ammatti- 
järjestö SAK: 

1. on vain sikäli puolueeton, että se vanhasta, lakkautusuhan 
alaisesta kommunistisesta ammattijärjestöstä ottaa hoiviinsa puolue- 
väriin katsomatta jokaisen liiton, yhdistyksen ja yksityisen jäsenen, 
tai järjestää uudelleen oman nimikilpensä takana sellaiset liitot tai yh- 
distykset, joiden suhteen lakkautuspäätöstä voidaan pitää varmana, jo 
ennen niiden hajoittamista, 

2. on ottanut päätehtäväkseen poliittista laatua olevan luokkatais- 
telun, löytäen tässä suhteessa — vastoin porvarillisia oletuksia — yh- 
teistyön kommunistien kanssa mahdolliseksi ja tulokselliseksi, 

3. hyväksyy täydellisesti kommunistisen ammattijärjestön harjoit- 
taman työmaaterrorin, sovelluttaen sitä itsekin kaikkiin niihin työläi- 
siin, jotka eivät tunnusta marxilais-leniniläistä oppia, 

4. on hyväksymällä kommunisteja liittojensa sihteereiksi käytän- 
nössä jo luovuttanut heille järjestely- ja valistustyön ohjakset ja sen 
lisäksi tp. komiteoissakin turvannut heille jatkuvan sanavallan. Se ei 
aio hyväksyä oikeistososialisteja (tannerilaisia) johdossaan, vaan — 
yhteistyötä kommunistien kanssa silmälläpitäen — valitsee sinne mah- 
dollisimman punaisia sosialidemokraatteja. 

, Ammattijärjestö on kuollut — eläköön ammattijärjestö !'* Täydellä 
syyllä on kysyttävä, onko kommunistien julkinen, ammatillisen" 
työn varjolla harjoitetun toiminnan lopettaminen menossa piirileikiksi ? 
Pitäisihän meillä jo olla kokemusta siitä, miten he säännöllisesti, vain 
uusia järjestöjä perustamalla, ovat pujahtaneet valtiovallan nuotasta. 
Muistamme , Suomen sosialidemokraattisen nuorisoliiton jonka jutun 
vielä ollessa syytteessä, jo oli syntynyt ,,Suomen sosialistinen nuori- 
soliitto', ja tämänkin joutuessa lakkautukseen, , nuorten tyäläisten 
opintoyhdistykset''. Lähes kymmenen vuotta ovat kommunistit saa- 
neet rauhassa harjoittaa maanalaista myyräntyötään Matti Paasivuoren 
y.m. sosialistien leveän hameen alla. Sallitaanko tuon ilveilyn nyt 
uudistua? 

Kommunistisen ,hoipertelijan'* päämäärä on sama kuin ,huitojan- 
kin'. Menettelytavat, joista riita on syntynyt, eivät myöskään eroa 
toisistaan missään sellaisessa kohdassa, että sen kautta yhteiskunnalle 
toinen tulisi toista vähemmän vaaralliseksi. Molemmat hyväksyvät 

Kominternin maanpetollisen ohjelman täydessä laajuudessaan ja sen 
velvoitukset rikolliseen illegaaliseen toimintaan sitovat samalla tavalla 
molempia. Minkä lipun alla kommunisti kulkeneekin — hoipertelijan, 
sosialidemokratian — tulee hän aina harjoittamaan rikollista, yhteiskuntaa 
vastaan tähdättyä propagandaa, jonka jäljissä luokkaviha ja kansalais- 
sota versoavat. Järjestö joka on valinnut itselleen kommunistisen 
sihteerin tai järjestäjän, on vallankumouksen koulu. Sellainen on lain 
nimessä lakkautettava. Kansanliike on antanut esivallalle miekan. 
Älköön se sitä nyt turhaan kantako! 


haa 1-01 0——1 


ran kuukaudessa 32-=sivuisena jul- 

kaisuna. Se jaetaan ilmaiseksi Suo- 

men Suojelusliiton kaikille vaki- 

naisille jäsenille. Tilaushinnat ei= 
jäsenille 


=> COCO CC >>> O>OCO0.e 


'/, vsk. 40:—, puolivuosik. 20:—, 
ulkomaille '/; vsk. 50:—. Irtonu- 
meron hinta 5:—. 


ilmestyy tammikuusta alkaen Ker- | 


Kaikki oikeudet Valkoisen Vartion kirjoi= 
| tuksiin pidätetään. 

Työttömyyskassat. 
Eräs kommunistilinnoitus. 
Kirj. E. S. 


Porvarillisella taholla vallitsee ylipäänsä tävdellinen tietämättömyys 
vasemmiston järjestöistä, niistä keinoista, joilla näihin vedetään jouk- 
koja, järjestöjen jäsenehdoista ja taistelukeinoista. Tämä tietämättö- 
myys on niin suuri, että valtion viranomaisetkin voivat vuosikausia olla 
yhteistoiminnassa yhteiskuntaa vastaan häikäilemättömästi toimivien 
järjestöjen kanssa, jopa pyytää näiltä lausuntojakin, kunnes jokin ehkä- 
pä hetkellisestä ylimielisyydestä johtuva kohtelu liiaksi loukkaa viran- 
omaisten itsetuntoa ja saa heidät lopettamaan välit, tai ainakin huomat- 
tavasti kylmenemään. Näin kävi sosialiministeriön, joka kommunistien 
”puolue-elimeltä”, Suomen ammattijärjestöltä pyysi ehdotuksia ja lau- 
suntoja kunnes ammattijärjestö edustajien asemasta lähetti asiatytön 
vastauksineen ministeri Mannion kutsumaan neuvotteluun. Ja tästä tie- 
tämättömyydestä, elämästä syrjässä pysymisestä on myöskin johtunut 
se hämmästyttävä seikka, että kommunistit ovat voineet vallata järjes- 
tön toisensa jälkeen ja käyttää niitä puolue-eliminä ilman että valtio- 
valta olisi edes pikkusormella puuttunut näiden toimintaan, vaikkapa 
tämä olisi ollut kuinka paljon tahansa lakia ja hyviä tapoja loukkaava 
ja päämääränä maamme yhdistäminen Neuvosto-Venäjään. 

Edelleen ollaan nykyään siinä käsityksessä, että kommunistiset jär- 
jestöt nyt on lakkautettu ja maa puhdistettu kommunistien julkisesta 
toiminnasta. Se on täydellinen erehdys. Valtion viranomaisten — 
kuten näyttää — hiljaisella suostumuksella ja viranomaisten ollen asiasta 
täysin tietoisia sosialiministeriötä myöten sallitaan edelleenkin julkisen 
valvonnan alaisissa työnvälitystoimistoissa, jotka lisäksi saavat valtion 
avustusta, kuten Tampereella, tiedusteluja siitä, kuuluvatko työnhakijat 
tällaisiin kommunistisiin järjestöihin! Näin ollen katsomme tarpeelliseksi 
selostaa isänmaallista yleisöä varten työttömyyskassojen muodosta- 
mista, toimintaa ja sosialiministeriön suhtautumista niihin. 


oe se 0000 


Mitä laki määrää. 


Eri alojen työläiset ovat liittyneet yhteen ammatittain, joilla on am- 
mattiosastoja eri paikkakunnilla, missä sen alan työläisiä on huomatta- 
vampi määrä. Paikallisosastot ovat n.s. perusjärjestöjä, joiden kautta jäse- 
net otetaan, ja jotka sitten muodostavat ammattiliiton. Eri ammattiliitot 
muodostavat lopulta yhteisen järjestön: Suomen ammattijärjestön. Tä- 
män lisäksi voivat eri työpaikkojen kaikki työläiset liittyä yhteen työ- 

paikkajärjestöiksi eli työhuonekunniksi. Myöhemmin muodostettiin kom- 
munistien toimesta ammattiosastojen varjolla kommunistisiksi puolue- 
elimiksi n.s. teollisuusneuvostoja, joita viime vuosina ilmestyi kuin 
sieniä sateen jälkeen. 

Useiden liittojen yhteyteen perustettiin työttömyyskassoja, joista 
työläiset työttömiksi jouduttuaan saivat joko matka-avustusta tai työt- 
tömyysapua päivärahan tai vuokran muodossa. Tällainen työttö- 
myyskassa onkin parhaimpia houkutuskeinoja järjestöön liittymiseksi, 
sillä kaikilla aloilla on työttömyysuhkaa olemassa ja työttömyys on 
työläisten taloudellisen vakavaraisuuden ja edistymisen pahin vihollinen. 

Meikäläinen työttömyyskassajärjestelmä on alkuisin vuodesta 1919 
ja rakentuu n.s. Ghentin eli belgialaisen järjestelmän pohjalle. Sen 
mukaan ovat kassat vapaaehtoisia ja voivat toimia työväen ammatil- 
listen liittojen yhteydessä kunhan kassan toiminta on tarkkaan eroi- 
tettu yhdistyksen tai liiton muusta toiminnasta ja siitä tehdään erityi- 
set tilit. Kassa maksaa etukäteen työttömille avustuksen, joka ei saa 
olla yhtä markkaa pienempi eikä kymmentä markkaa suurempi matka-, 
päivä-, tai vuokra-avustuksen muodossa, perien siitä puolivuosittain 
valtiolta valtion osuuden avustukseen, joka on kaksi kolmasosaa per- 
heellisille annetusta ja puolet perheettömien avustuksesta. Kassan 
hallintokustannuksiin ei anneta mitään. 

Kassoja koskeva asetus on annettu marraskuun 2 päivänä 1917. 
Sen ensimmäisessä pykälässä määrätään äsken mainitsemamme ehto 
kassan toiminnan erillään pitämisestä liiton muusta toiminnasta, mutta 
lisäyksenä on vielä, että kassa, joka täyttää asetuksessa säädetyt 
ehdot, saa apurahaa yleisistä varoista alempana olevien määräysten 
mukaan. Seuraavissa pykälissä säädetään m.m. mitä sääntöjen tulee 
sisältää, kassaan pääsemisen ehdot y.m. Sen 6 $ sisältää oikeuden, 
joka on käynyt osalle kassojen jäseniä varsin kohtalokkaaksi, kuten 
myöhemmin näemme, kuuluen seuraavasti. ,Työttömyyskassalla on 
oikeus ryhmittää osakkaansa ammatin, kassan osakkaana oloajan, 
työpalkan, asuinpaikan, perheolojen tai muiden perusteiden mukaan 
sekä eri ryhmille määrätä eri suuret osakasmaksut ja avustukset.” 

Avustusta voidaan saada 90 työttömyyspäivältä. Jos osakas 36 
peräkkäin seuraavan kuukauden aikana on saanut korkeimman salli- 
tun avustuksen, täytyy hänen maksaa säännölliset maksut 12 kuu- 
kauden aikana, ennenkuin jälleen voi saada uutta avustusta. 

Avustusta ei saa antaa lakossa tai sulussa oleville osakkaille, sillä 
saaden valtion avustusta tulee kassan olla puolueeton työtaisteluissa, 
eikä liioin sairaille tai työkyvyttömille, koska avustus tällaisissa tapa- 
uksissa kuuluu sairaskassoille, eikä osakkaille, jotka kassan hallituksen 
harkinnan mukaan ovat pätevättä syyttä eronneet työstään taikka 

pätevällä syyllä siitä erotettu, eikä osakkaalle, joka ilman kassan 
hallituksen hyväksymää syytä kieltäytyy vastaanottamasta hänelle 
tarjottua, hänen kykyänsä tai ammattitaitoansa vastaavaa, työlakosta 
tai työsulusta vapaata työtä, josta maksetaan taritfisopimuksen mukai- 
nen tahi, ellei tariffisopimusta ole, avustusta anovan työssä paikka- 
kunnalla tavallinen palkka. 

Säännöissä määrätään edelleen, että niillä paikkakunnilla, joissa 
on työnvälitystoimisto tai asiamies, tai järjestön oma työnvälitys, 
maksetaan avustus ainoastaan, jos tällaisen elimen puolesta voidaan 
todistaa, ettei asianomaiselle ole voitu hankkia yllämainituilla ehdoilla 
työtä. 

Vielä on määräys siitä, että ellei kassaa hoideta lain ja sääntö- 
jen mukaan, voi tarkastusviranomainen määrätä asian otettavaksi 
käsittelyn alaiseksi lähinnä seuraavassa varsinaisessa tai ylimääräi- 
sessä kassan kokouksessa ja ellei kassa ryhdy toimeen korjaamaan 
huomattuja epäkohtia, voidaan apurahojen saanti kieltää, kunnes 
korjaus on tehty. 

Jottei joku kassan osakas varattomuuden vuoksi kadottaisi oikeut- 
taan kassan avustukseen, on asetuksen 23 S:ään otettu määräys, että 
jos kunta maksaa osakkaan puolesta hänen osakasmaksunsa tai osan 
siitä, ei tämä avustus tuota vaivaisavun saamisesta aiheutuvia seu- 
raamuksia. 

Asetus antaa siis viranomaiselle mitä laajimmat oikeudet väärin- 
käytösten, puoluevallan ja mielivallan ehkäisemiseksi sekä kassan 
puolueettomuuden ylläpitämiseksi. Asetusta lukiessa tuntuu melkein 
mahdottomalta, että kassoista olisi voinut muodostua kommunistien 
taisteluelimiä tai että näiden varoja olisi voitu käyttää kommunistisen 
toiminnan edistämiseksi tai kassojen toimintaa valkoisen työvoiman 
sortamiseksi. Ja selvää on, että tällainen on ollut mahdollista aino- 
astaan viranomaisten aktiivisella tai passiivisella myötävaikutuksella. 
Seuraavassa kirjoituksessa saamme tutustua tähän hämmästyttävään 
tosiseikkaan. Nämä vääjäämättömät todisteet kertovat meille myös- 
kin selvästi, että kaikki lainsäädäntötoimenpiteet kommunismin ku- 
kistamiseksi ovat turhat, niinkauan kuin meillä osa virkamiehistöä, 
korkeissa luottamustehtävissä olevia myöten, joko tietämättömyydestä 
tai pelosta ei käytä lain antamaa oikeutta väärinkäytösten estämi- 


seksi ja kommunistisen toiminnan lopettamiseksi. 
(Jatkuu) 


00? 

Kommunistinen metsätalous 
Kauko-Karjalassa. 


Kun kommunistiset metsänhakkuusuunnitelmat kuluvaa vuotta var- 
ten Kauko-Karjalassa tulivat meillä tunnetuiksi, huomautettiin lehdis- 
tössämme, että sellainen hakkuumäärä jo tuntuvasti ylittää sikäläisten 
metsien vuotuisen kasvun, joten nyt ilmeisesti on kysymyksessä tä- 
män, vain paperilla autonoomisen ,neuvostotasavallan* ainoan arvokkaan 
kansallisomaisuuden tunnoton raiskaus. Silloin tuotiin julki sekin epäi- 
lys, ettei heimokansamme paljoakaan hyötyisi tästä suuresta rahaksi- 
muutosta, vaan että siten hankitut varat pääasiallisesti valuisivat neu- 
vostovaltiaitten pussiin Moskovassa. Kauko-Karjalan ,presidentti* 
Gylling tarttui silloin kynään, yrittäen ,Punaisessa Karjalassa* torjua 
nämä kiusalliset väitteet. Hän epäonnistui tässä siitäkin huolimatta, 
että hän — Stalinin 5-vuotissuunnitelman käsittelylle antaman ohjeen 
mukaan — lykkäsi tilastonkin ,sosialistiselle raiteelle*, s.o. väärensi 
sitä voimien mukaan. 

Vaikka kaikki neuvostovenäläiset tilastotiedot v:sta 1929 alkaen 
yllämainitun ohjeen takia ovat suurimmassa määrässä epäluotettavia, 
antavat neuvostolehdissä julkaistut numerot jonkinlaisen pohjan asi- 
allisellekin arvostelulle. Varsinkin n.s. ,itsekritiikki* paljastuksineen 
vallitsevista epäkohdista auttaa meitä paljon totuuden löytämisessä. 
Viisivuotissuunnitelma sellaisenaan on taas aikaisemman luotettavan 
tilaston valossa helpommin arvosteltavissa. 

Virallisten = tietojen mukaan tekee Kauko-Karjalan metsäala 
14,797,236 ha. josta käyttökelpoista kasvullista metsämaata on 
9,602,569 ha. Kun viljelykset peittävät vain 22,491 ha., käsittää käyttö- 
kelvoton ala, suot y.m. hylky- ja joutomaat, siis yli kolmanneksen 
koko alasta. Tilastosta käy myös ilmi, että Metsähallinnon hoidossa 
olevasta 7,080,764 ha:sta on yli 49 eli 285,091 ha. palanutta ja au- 
tioksi jäänyttä metsää. Näin on valtion metsistä kaikkiaan 38 %o 
metsätalouden kannalta hyödytöntä alaa. 

Puulajien mukaan on havumetsää kaikkiaan noin 95”/o, mistä 
mäntymetsän osalle tulee 659 ja kuusimetsän 30/0. Ikäluokkiin 
nähden kuuluu suurin osa metsistä kypsyneisiin ja yli-ikäisiin. Nuorta 
metsää on yleensä hyvin vähän: 


| | = . O 

| | mehikitn Ja | Keski-ikäisiä | Nuoria 
[= ; 

| Mäntymetsää Fn. | 71 Ojo | 21 jo 8 9/0 


Kuismmotsaa = sos. SYIL. 64 0/0 | 27 0/0 | 9 0/0 

Tästä johtuu, että metsien lisäkasvu on hyvin alhainen. Maa- 
asiain kansankomisariaatin kertomuksen mukaan v:lta 1927 vaihtelee 
vuotuinen lisäkasvu 0,15—0,25 kuutiosyleen desjatiinalla, ollen desja- 
tiinalla keskimäärin korkeintaan 0,17 kuutiosyltä eli 0,97 m? hehtaa- 
rilta. Vertailun vuoksi mainittakoon, että se Suomessa saman tilas- 
ton mukaan on arvioitu 1,9 mX:ksi. 

I. A. Kischenko on aikoinaan tehnyt tarkkoja laskelmia puuvaras- 
tosta 31,250 desjatiinan suuruisella puunluovutusalueella.  Kauko- 
Karjalan kaikkien metsien nykyinen keskimääräinen vuosituotanto olisi 
niiden mukaan seuraava: 


n Keskimääräinen mahdollinen vuosituotanto 
s = 
2 94 Saha-jasuu- Pieniä ra- sista i] 
5 2-5 rikokoisiara- kennus- y.m. Halkoja Sis 
| 532 kennuspuita — puita = va 
| maan] [7 E-:R= 
| Ps Mänty Kuusi Mänty Kuusi Mänty| Kuusi m vie 
| Kaikkiaan ...... 16015 67392! 17323 48547| 69475! 65210/ 62101/ 39218 369266 
1 desj:aa kohti... 42]. 11] 30 44/ 41] 39| 24| 23.1 
Prosenteissa.... 18,2] 4,7 13,1] 18,9/ 17,6/ 168/ 10,6 100 


Keskimääräisestä mahdollisesta vuosituotannosta, prosenteissa las- 
kettuna, olisi silloin saha- ja rakennustukkeja 22,9 %/o, pienikokoisia 
rakennuspuita ja muuta puuainetta 32% ja halkoja 45,1 9%/. Kun 
vuotuinen lisäkasvu on 6,868,341 m?, antaa tämä melko hyvän poh- 
jan Kauko-Karjalan nykyisen metsätalouden arvostelulle. 

Huomattava on kuitenkin, että tosiasiallista kysyntää esiintyy vain 
suurikokoisille rakennus- ja sahatukeille. Pienemmät rakennuspuut ja 
muu pienikokoisempi puutavara valmistetaan kokonaan haloiksi, jotka 
töintuskin tuottavat kustannuksensa tai myydään jopa tappiollakin. 
Metsänhakkuulohkoista omaavat luonnollisen kysynnän vain sellaiset, 
jotka käsittävät suuremman määrän tukkipuita. Ellei niitä ole suu- 
remmassa määrässä, menee lohko kaupaksi vain siinä tapauksessa, 
että se sijaitsee uittojokien tai rautatien lähistöllä. Näin oli v. 1927 
Maa-asiain kansankomisariaatin vuosikertomuksen mukaan saatu me- 
nekkiä vain 58”"/o:lle vuotuisesta hakkuualasta. 

Ottaen vielä huomioon, että Kauko-Karjalassa noin 709,0 metsistä 
on kypsyneitä ja yli-ikäisiä, joudutaan paljaaksihakkuun vallitessa 
verrattain vähäisen määrän takia kypsynyttä metsää (22,9 % puuai- 
neesta) hävittämään tavattomia määriä nuorta metsää (77,1 %0). Tämän 
johdosta huomauttaakin metsäspesialisti Damberg julkaisun: ,Karjalan 
talous ja tilasto" n:ossa 1 vi:lta 1928, että ,tämä vertaus kävisi aivan 
kauhistuttavaksi, jos emme laskisi noita määriä kiinteässä puuaineessa, 

vaan kappaleluvun mukaan, jolloin saisimme seuraavan kuvan: muu- 
taman kymmenen yli-ikäisen ja kypsyneen puun takia meillä haka- 
taan tuhansia kypsyviä ja nuoria puita.* 

Jos paljaaksihakkuu täten Kauko-Karjalan oloissa on mitä järjettö- 
mintä haaskausta, ei asian laita ole ollut paljoa parempi käytännössä 
olevan karsintahakkauksenkaan suhteen. Metsistä on valittu kaikki 
suurimmat ja arvokkaimmat puut, jättäen kaikki vialliset, lahonneet, 
ontot, pystyyn kuivaneet ja kuivuvat puut tartuntaa levittämään — 
puhumattakaan siitä vahingosta, jonka ne aiheuttavat hidastuttamalla 
suurella koollaan nuorempien puiden kasvua. 

Pääesteiksi Kauko-Karjalan metsien järkiperäiselle käytölle katsoi 
Maa-asiain kansankomisariaatti edellämainitussa vuosikertomuksessaan 
seuraavat yleiset syyt: 

1. Liikenneteiden puute ja jokien luonnontila. Tämä aiheuttaa 
tavattoman suuria vaikeuksia metsätyömaiden varustamiselle työväen 
ja hevosten muonalla. Jokien luonnontilan tähden voidaan uittotöitä 
suurilla aloilla harjoittaa vain kevättulvien aikoina. 

2. Työ- ja hevosvoiman puute. Kun Kauko-Karjalan pinta-ala on 
15 milj. ha., asuu siellä vain 267,000 henkeä. Hevosia on 29,300 ja 
niiden laatu on huono ja työteho on alhainen. 

3. Metsät ovat vähän tutkittuja, joten muutamissa osissa hoito- 
aluetta saattaa jäädä hakkaamatta yli-ikäisiä metsiä kun taas toisissa 
hakataan ne liian nuorina. 

4. Puunjalostusteollisuus on hyvin heikosti kehittynyt. 

5. Soiden ja hylkymaiden paljous alentaa metsien tuotantoa ja 
vaikeuttaa metsätöitä, joita monin paikoin ei voida harjoittaa muulloin 
kuin talvella, soiden jäädyttyä. 

Niin kauan kuin vuosituotanto pysytteli vaatimattomissa mitoissa, 
oli järkiperäinen metsänhakkuu mahdollista. Edellämainitut vaikeudet 
ja rajoitukset eivät myöskään silloin esiintyneet. N. s. 5-vuotissuunni- 
telman laatimiseen asti teki vuotuinen hakkuu: 


v. 1913 — noin 2,000,000 kiintokuutiometriä 


» 1925/26 , 2,971,000 = 
» 1926/27 , 3,012,500 » 
» 1927/28 , 4,682,000 W 


Kahtena viimeisenä vuonna ei suoritettu hakkuu enää vastannut 
alkuperäistä, laajempaa suunnitelmaa, siitä kun jäi edellisenä 14 % ja 
jälkimäisenä 11 90 toteuttamatta. Hakattu puu saatiin suurin piirtein 
uitettua, mutta ilmeistä oli, että metsätalous nyt oli joutunut umpiku- 
jaan. Ainoa taloudellisesti järkevä ulospääsy siitä olisi nyt ollut hi- 

taamassa, luonnollisia edellytyksiä vastaavassa kehitysvauhdissa. Asian- 
tuntijapiireissä pohdittiin mahdollisuuksia siirtyä järkiperäiseen, keskey- 
tymättömään (Dauerwald-) metsänkäyttöön, mikä tietenkin voitaisiin 
tässä harvaanasutussa, melkein luonnontilassa olevassa maassa vain 
vähitellen toteuttaa. Ryhdyttiin kokeilemaan metsätöiden koneellis- 
tuttamisella ja uusilla metsätaloudellisilla järjestelmillä. Laadittiin suun- 
nitelmia jokien perkauksesta, tierakennuksista ja uudisasutuksen kehit- 
tämisestä. Erikoisesti ajateltiin inkeriläisen väestön siirtoa Kauko- 
Karjalaan. Puunjalostusteollisuutta oli aikomus kehitystä vastaavasti 
laajentaa. Gyllingin hallituksella näyttää olleen hyvää tahtoa käyt- 
tää maan metsärikkaudet sen kansan omaksi hyödyksi. 

Tällainen kulturellisesti määrätietoinen, taloudellisia edellytyksiä 
vastaava kehitys olisi tietenkin vaatinut aikansa. Ennen kaikkea oli 
puutetta johtajista ja koulutetusta työvoimasta. Teknillisiä kokeiluja 
ja ammattitaidon kehittämistä varten perustettiin Lososinan piiriin suuri 
metsätaloudellinen keskuskoeasema. Mutta tässä jo huomattiin, että 
asiat otettiin Moskovassa aivan toiselta kannalta. Se kielsi tältä lai- 
tokselta tukensa. Siitä huolimatta se aloitti toimintansa tasavallan 
omilla varoilla. Tulos oli kuitenkin tuo neuvostotaloudessa varsin ta- 
vallinen: jo vuoden toiminnan jälkeen havaittiin siinä suuria väärin- 
käytöksiä ja umpimähkäistä, varoja haaskaavaa menettelyä. Parissa 
kuukaudessa kohosivat tarpeettomat tappiot jo satoihintuhansiin rupliin. 

Kun 5-vuotissuunnitelma tuli laadittavaksi, oli aikomus marssia 
vain Kauko-Karjalalle hyödyllistä ja sen omavaraistaloutta kehittävää 
vauhtia. Vuoden 1928/29 hakkuuohjelma oli suunniteltu käsittäväksi 
4,275,000 m%., mikä siis oli huomattavasti alle ylijännitetyn edellisen 
vuoden ohjelman ja viimeisenkin vuoden, 1932/33 ohjelma ylitti 
4,970,000 m*%llään sen vain vähäisessä määrässä. Moskovan ehdot- 
tama teollisuuslaitosten kehittämisohjelma sitävastoin katsottiin aivan 
riittämättömäksi, se kun ei lainkaan vastannut raaka-aineen tuotantoa. 
Joenperkauksiin ja tierakennuksiin varattiin huomattava osa vuositu- 
loista. Ja Moskovan ehdotusta venäläissyntyisen väestön siirrosta 
Muurmanin radan alueelle ja vieraspaikkakuntalaisen sesonkityöväen 
käytöstä hakkauksiin ja uittoihin vastustettiin jyrkästi tarkoitustaan 
vastaamattomana. 

Ajatellessaan näin vain omia vaatimattomia elinehtojaan ja niiden 
parantamismahdollisuuksia sai ,tasavalta* nyt kuitenkin pian ja pe- 
rusteellisesti kokea, missä määrin se oli ,autonoominen*. Moskova, 
joka oli kovan rahan puutteessa, antoi ankarat käskyt. Puutavaraa oli 
saatava ja hakkuuta lisättävä ,vallankumouksellista vauhtia". Karja- 
lan neuvostotasavallan suunnittelukomitean venäläinen puheenjohtaja 
Gurjev tiedoitti: 

» Karjalan osuuden ilmisaamisessa Neuvostoliiton kansantaloudelli- 
sen rakennustyön kokonaisuuteen nähden tulee ilmeisesti pitää lähtö- 
kohtana niitä perustehtäviä, jotka koko Neuvostoliiton 5-vuotissuunni- 
telma asettaa; perspektiivisen suunnittelutyön perusprobleemina koko 
Neuvostoliiton mitassa on kansantalouden teollistuttaminen. — Etu- 
tilalle on asetettava metsätuotannon laajentaminen lisäämällä metsä- 
tuotteiden menekkiä Karjalan rajojen ulkopuolella. Ennen kaikkea on 
välttämätöntä metsäteollisuuden suunnitelmaa laadittaessa ottaa oh- 
jeeksi, että puutavarain vientiä ulkomaille on nopeasti kehitettävä. 
Karjalan on käytettävä kaikki mahdollisuudet Neuvostoliiton ulko- 
maankauppataseen saattamiseksi aktiivisemmaksi, hankkien valtiokas- 
saamme ulkomaista valuuttaa puutavaraviennin kautta. — Karjalan 
metsäteollisuuden kehitysnopeutta suunniteltaessa lähtökohtana ei ole 
pidettävä mahdollisten kapitaalisijoitusten suuruutta, vaan niitä mah- 
dollisuuksia, mitä on hakkuiden laajentamiseen, ja eräissä osissa Kar- 
jalaa raaka-ainevaroja.* 

Tätä sangen selvää ohjelmaa eivät muutamat muodolliset lause- 
parret kulttuuripäämäärienkin huomioonotosta paljoakaan lieventäneet. 
Ja kun Neuvostoliiton perustuslain mukaan Moskova yksinvaltiaasti mää- 
rää kaikissa kysymyksissä, joilla on yleisvaltakunnallinen merkitys, oli 
ratkaisu selvä. Missä määrin ohjelmaa oli muutettava, selviää parhaiten 
5-vuotissuunnitelman kuluneen kahden ensimmäisen vuoden aikana 
suoritetuista hakkuista. Talousvuonna 1928/29 hakattiin 5,117,000 m* 
ja tänä vuonna 8,683,000 m Ja tammik. 1 p:nä alkavan kolman- 
nen talousvuoden ohjelma käsittää jo yli 12,000,000 m3 eli siis noin 
kaksi kertaa Kauko-Karjalan kaikkien metsien vuotuisen kasvun. Sitä 
arvosteltaessa on otettava huomioon, paitsi kylmiä numeroita, että en- 
siksikin jokien perkauksesta ja jääteiden rakennuksesta huolimatta 
kaikkia metsäalueita ei vielä läheskään ole voitu ottaa käytäntöön, 
ja toiseksi, että haluttu suurikokoinen vientitavara muodostaa vain 
murto-osan kasvavan puuaineen kappalemäärästä. Tämä merkitsee, 
että suuri osa kirveen ja sahan ulottuvilla olevista metsistä tulee pal- 
jaaksihakkuulla säälimättä tyyten haaskatuksi. 

Tasapuolisuuden nimessä on sanottava, ettei Kauko-Karjala yksi- 
nään tai edes erikoisemmassa mitassa ole joutunut sellaisen, maan 
taloudelliselle tulevaisuudelle kohtalokkaan riiston kohteeksi. Neu- 
vostoliiton kaikki metsärikkaudet ovat samassa kadotuksessa. Tule- 
van vuoden koko hakkuuohjelma käsittää 240 miljoonaa m”, joten 
5 %o siitä lankeaa Kauko-Karjalan osalle. Neuvostoliiton metsien vuo- 
tuiseen kasvuun se taas osallistuu 4—5 %o:lla. Mutta metsien myyn- 
nistä saatujen varojen jakelussa joutuvat heimoveljemme sitävastoin, 
kuten saamme nähdä, kokonaan lapsipuolen asemaan. 

Luonnollisestikaan ei tällaista ohjelmaa ole voitu eikä vastedeskään 
voida toteuttaa ilman radikaalisia toimenpiteitä monella alalla. Maan 
harvalukuiselle, työn suorittamiseen aivan riittämättömälle väestölle 
se merkitsi vuosi vuodelta kiristyvää pakkotyön ruuvia. Sen koko 
miespuolinen väestö oli mobilisoitava. Kun metsätyötä tähän asti on 
harjoitettu lyhytaikaisena sesonkityönä ja sivutulona, on se nyttemmin 
väestön läpi vuoden jatkuva pääelinkeino. Kun uittotöistä viime ke- 
sänä heinänkorjuun alkaessa vain murto-osa oli suoritettu, estettiin 
työväeltä pakkokeinoin lähtö heinäniityille. Kuvaavasti kertoo muuan 
» Punaisen Karjalan* pakinoitsija, miten Kauko-Karjalan asukkailla en- 
tisen neljän vuodenajan sijaan nyt on vain kaksi: hakkuu- ja uitto- 
kausi. Maanviljelys on jäänyt naisväelle ja lapsille . . . 

Metsätyömaiden huutavaa työvoimapulaa ei ole paljoakaan lievit- 
tänyt työpäivän , väestön omasta alotteesta* tapahtunut pidentäminen 
10- ja 12 tuntiseksi. Ja mitäpä se auttaisikaan, kun esim. Rukajärven 
piirin asukasluku — ottaaksemme vain jokapäiväisen kertomuksen 
, Punaisesta Karjalasta* — kokonaisuudessaan on 2,600 henkeä, joka 
voi antaa metsätöihin vain 463 miestä ja 210 hevosta; hakkuusuun- 
nitelman vaatiessa lisää 2,950 miestä 1,161 hevosta. Ja Rukajärvellä 
kaadetaan vain 4"/o siitä puutavaramäärästä, jonka Kauko-Karjalan 
tulee tänä vuonna tuottaa. Vankityö on täytynyt ottaa avuksi. Tie- 
dot sen laajuudesta vaihtelevat suuresti, mutta siitä saa jonkinlaisen 
käsityksen, kun lukee ,Punaisesta Karjalasta", että ,Uslon* eli Solo- 
vetskin saarien vankeinhoitohallitus muutamissa piireissä on sitoutunut 
omin voimin suorittamaan aina 50 %o:iin suunnitelmasta. 

Olojen pakosta on vanha ohjelma työvoiman siirrosta Venäjältä 
Kauko-Karjalaan kiireellisenä astunut päiväjärjestykseen. Kun vuosi 
sitten suomalaiset lehdet tiesivät kertoa, että Inkeristä tulisi 20,000 
henkeä siirrettäväksi Kauko-Karjalaan, peruutti neuvostohallitus tämän 
uutisen jyrkin sanoin. Mutta se ei voi tehdä olemattomaksi itse Gyl- 

* lingin kirjoitusta julkaisussa: ,Karjalan talous ja tilasto* (N:o 2, 1928), 
jossa hän tarkoin tilastollisin tiedoin toteaa väestön mekaanisen kas- 
vun ylittävän sen luonnollisen lisäyksen: ,Koko Karjalassa siirtymis- 
ten kautta väkiluku kyseessäolevina vuosina (1923—26) kasvoi vä- 
häistä isommallakin summalla kuin luonnollisen lisäyksen kautta*. 
Potapov antaa meille siitä numeroitakin: ,Mekaaninen lisäys teki 
1922—26 12,000 henkeä". Ja lisäys on jatkuvasti ollut suurimmalta 
osaltaan venäläistä syntyperää. 

Mutta tämä ei osapuilleenkaan tyydytä kasvavaa työvoiman tar- 
vetta. —Sesonkityöläisiä on värvättävä Kauko-Karjalan ulkopuolelta 
joka vuosi kymmenintuhansin. Neuvostohallituksen peruutuksista huoli- 
matta on tosiasia, että Inkerissä viime keväänä annettiin dekreetti, 

jonka mukaan; jokaisen kylän oli lähetettävä määrätty prosenttiluku 
väestöstään Kauko-Karjalan metsätöihin. Prosenttiluvun määräminen 
todistaa, ettei ollut kysymystäkään vapaaehtoisuudesta. Ja kun tämä- 
kin työvoima on ollut riittämätön, on siirrytty värväykseen puhtaasti 
venäläisiltä maanviljelysalueilta, joiden väestöltä puuttuu tarpeellinen 
ammattitaito. Paikallisen väestön avuksi suunniteltiin täten saatavan 
vähintäin 110,000 työläistä ja 65,000 hevosta Kauko-Karjalan metsien 
kimppuun. 

Värväys onnistui vain osittain. Mutta kokemattoman työväen jäl- 
keensä jättämät jäljet kauhistuttavat. Suunnaton määrä ristiin hakat- 
tuja, järjettömästi silvottuja runkoja, tuhansittain parhaita tukkipuita 
makaa kankailla lahoavina näytteinä Kauko-Karjalan kansallisomai- 
suuden mielettömästä haaskauksesta. ,Eräällä työmaalla oli määrätty 
hakattavaksi 180,000 kpl. tukkeja. Siitä hakattiin 68,000 kpl. ja ajet- 
tiin uittojoelle 45,000 kpl. Loput eli 23,000 kpl. täytyi jättää metsään 
järjettömän hakkauksen ja tukkien lyhyeksi leikkaamisen takia*. 

Neuvostovenäläiset tilastotiedot hakkaus- ja uittosuunnitelmien tote- 
uttamisesta ovat siksi ristiriitaisia, etteivät ne anna minkäänlaista 
kuvaa tilanteesta. Kauko-Karjalassa jatkui viime kesän uittoja marras- 
kuuhun eli vesien jäätymiseen asti. Mutta vielä senkin jälkeen tiedoi- 
tettiin ,uittojen jatkuvan*. ,Punaisen Karjalan* mukaan (21. 11. -30.) 
tiedoitti uittopäällikön hallinto, että 15. 11. mennessä päätekeskuksiin 
oli uitettu , 97,91 %/o uittoon lasketusta puutavarasta. Mutta samaan 
hengenvetoon = ilmoitetaan 7,529 jääneen matkalle talvehtimaan. 
Yhteenveto edellämainitun lehden ilmoituksista kahden viikon ajalta 
(12—25/11.) osoittaa, että viime kuussa oli jätettävä talvehtimaan: 


Lintajärvelle —...... 150,000 tukkia 
Seesjärvelle —...... 100,000 ,, 
Tuoppajärvelle .... = 20,000 , 
Pääjärvelle ........ 25,000 ,, 
Kuntijärvelle ...... 40,000 ,, 
Röhönjokeen ...... 22,000 ,, 
Koutujärvelle ...... 130,000 ,, 


Näiden puolen miljoonan lisäksi on lukematon määrä tukkeja ka- 
rannut Vienanmereen. Kun mainitut tiedot muodostavat vain pisto- 
kokeen lyhyeltä ajalta, voimme saada jonkinlaisen käsityksen pakko- 
uittojen todellisesta kulusta. , Punainen Karjala' väittää tosissaan, 
että Kauko-Karjalan metsätrusti ,Karelles'' ei itsekään ole tietoinen 
uittoon lasketusta puumäärästä, vaan ryhtyi sitä vasta lokakuussa las- 
kemaan. Mutta liioiteltua olisi muutamien lehtien tapaan vakuuttaa 


N:o 1 VALKOINEN VARTIO 19 


suunnitelmien täydellisesti romahtaneen. Hukkuvat ja talvehtimaan 
jääneet puutavaramäärät muodostavat sittenkin vain murto-osan tuosta 
8,683,000 m*:stä ja neuvostovaltiaat ovat varsin tyytyväisiä, jos 80 % 
siitä saapuu sahoille. Valuutan saanti ja kapitalististen maiden talou- 
den järkyttäminen polkumyynnillä on silloinkin vuodeksi eteenpäin 
enemmän kuin turvattu. 

Mutta ohjelman paisuessa lisääntyvät vuosi vuodelta vaikeudetkin. 
Nykyhetkellä näyttää siltä, kuin romahdus todellakin uhkaisi hakkuu- 
suunnitelmia. Työt piti alotettaman jo kesällä ja esim. Karelles oli 
saanut osalleen syyskuuhun suoritettavaksi 548,000 m? viime vuoden 
ohjelman täydentämistä ja 1,385,560 m? uutta hakkuuta. Siitä oli 
syysk. 10 piään kuitenkin suoritettu vain 1,49. Uittojen jatkuminen 
oli sitonut työvoiman. Varsinaisen talvihakkuun piti kaikkialla alkaa 
jo syyskuussa. Aikaa siirrettiin sitten lokakuuhun, jolloin alkoi ,eri- 
koisneljännes*, käsittäen 50/0 koko talven ohjelmasta. Mutta valta- 
vista ponnistuksista huolimatta ei joulukuuhun mennessä ole siitä täy- 
tetty kuin — 39. Ohjelman suorituksen mahdollisuudet tuntuvat sen 
vuoksi problemaattisilta, mutta mahdotonta on sanoa, mitä tshekan 
ruoska ja kuolemantuomiot vielä saavat aikaan. Varmaa vain on, 
että Kauko-Karjalan onnettomasta väestöstä rautaisella pakkovallalla 
otetaan ulos sen viimeisetkin voimat. Mutta jos suunnitelma epäon- 
nistuu, saamme keväällä kuulla uudesta suuresta ,tuholaisprosessista*, 
paljastuksineen ulkomaisista sotavalmisteluista. 

Kysymykseen, mihin Kauko-Karjalan metsien tuhoamisella kootut 
varat kulutetaan, on jo osittain vastattu. Niiden tehtävänähän on — 
ulkomaisen valuutan muodossa — mahdollistuttaa Neuvostoliiton mah- 
tava 5-vuotissuunnitelma. Gylling on tahtonut tehdä uskottavaksi, että 
neuvostohallitus käyttää ne teollisuuden kehittämiseksi juuri Kauko- 
Karjalan omalla alueella. Tekisimme hänelle vääryyttä, jos väittäi- 
simme, ettei tässä ole paljon totuuttakin. Kauko-Karjalan sahalaitosten 
tuotanto on vuosittain seuraavasti kohonnut: 


vu ntO17/E8 8 8.a 50,000 standarttia 

3 1925/2081 01 40,000 ba 

EIMO27/285% < 130 100,000 ja 

KIO28/291| 2402 140,000 2, 

,, 1929/30 ...... 260,000 N (suunniteltu). 


On selvää, ettei alkeellinen ja vanhanaikainen sahateollisuus ilman 
suuria pääomasijoituksia ole jaksanut pysyä tällaisen kehityksen tasalla. 
Sitä on sekä uudistettu että lisätty. Raamien lukumäärä on lähes 
kaksinkertaistunut, 40:stä 76:teen, ja vanhanaikaiset yksipuoliset raamit 

on vaihdettu nykyaikaisiin pikaraameihin. Suunnitelman mukaan oli 
viiden vuoden aikana rakennettava uusia sahoja Kemiin, Sorokkaan, 
Kontupohjaan ja Petroskoihin. Puuaineen korkeampi jalostus on pantu 
hyvälle alulle. Kontupohjaan on jo rakennettu paperitehdas 25,000 
tonnin vuosituotannolle ja Sjäsiin rakennetaan kombinaatti 100,000 
tonnin selluloosa- ja 40,000 tonnin paperituotannolle. 

Toinen kysymys on, onko tämä kaikki, mitä tuon mahtavan hak- 
kuusuunnitelman puitteissa voitaisiin tehdä. Karjalan Neuvostotasa- 
vallan vuotuinen menoarvio on 5-vuotissuunnitelman mukaan: 


VIL928/29. sotaa 21,126,000 rpi. 
1211 929/30. jina 22,051,000 ,, 
sa] TIROLIN simoj 0600 23,765,000 =, 
e (931/32855805> 26,165,000 |, 
DSSL A ake0aes 27,768,000 |, 


Se kohoaa huomattavasti hitaammin kuin puutavarasta kertyvät 
tulot. Gyllingin mukaan tekivät nämä jo v. 1927/28 yli 30 miljoonaa 
ruplaa. Mutta puhdas voitto meneekin suurelta osalta Moskovan fi- 
nanssikeskukselle, joka yleisvaltakunnallisen rakennussuunnitelman 
puitteissa palauttaa siitä vuosittain määrätyn summan Kauko-Karjalan 
teollistuttamiseen, Tämän rahaerän suuruus on siis oleellinen, paika!- 
lisbudjetissa näkymätön tekijä. Ja tiedämmehän, että se koko valta- 
kunnan mitassa kohoaa suorastaan satumaiseksi. 

Kauko-Karjalan = teollistuttamissuunnitelmat eivät kuitenkaan ole 
mitään pilvilinnoja, vaan pysyttelevät sangen reaalisella pohjalla. Vuo- 
delle 1927/28 myönnettiin tähän tarkoitukseen valtakunnan yleisbud- 
jetista 4,474,600 rpl. ja menoerän on määrä vuosittain laskea, kunnes 
se 5-vuotiskauden lopussa, v. 1932/33 tekisi enää 2,850,000 rpl. Ja 
sen suhteellinen lasku, valtakunnan koko teollistuttamisbudjettiin kat- 
soen, on vielä jyrkempi. Kun Kauko-Karjala vuosittain suorittaa noin 
5 %/ Neuvostoliiton koko hakkuumäärästä, saa se tästä kertyvistä tu- 
loista ensi vuonna vain vajaa 1 %/o:n. Suhde on muissa pääomasijoi- 
tuksissa ja menoissa sille vielä epäedullisempi. Se siis todellisuudessa 
luovuttaa yli 80 '/o työnsä hedelmistä neuvostovaitakunnan muiden 
osien kehittämiseen. = Viisivuotissuunnitelman =teollistuttamiskartasta 
päättäen muuttuu se jo lähivuosina paljaaksihakkuualaksi, jonka tuot- 
teet jalostetaan sen rajojen ulkopuolella, Arkangelin ja Leningradin 
mahtavissa teollisuuskeskuksissa. 

Neuvostoliiton kommunistipuolue antoi puoluekokouksessaan v. 
1921 julkilausuman, jonka mukaan , kansojen tosiasiallisen tasavertai- 
suuden puutteen hävittäminen on kiinteässä yhteydessä sen histori- 

allisesti syntyneen taloudellisen tasavertaisuuden puutteen hävittämi- 
seen, että Venäjän reuna-alueet ovat olleet siirtomaiden tai puol-siir- 
tomaiden asemassa ja pysytettiin väkivaltaisesti vain kaikenlaisten 
raaka-aineiden tuottajina, jotavastoin jalostus suoritettiin ”keskuksessa”. 
Ja v. 1923 se lausui, että ”sarja tasavaltoja ja alueita, jotka eivät ole 
kokeneet kapitalismia ja jotka taloudellisesti ja kulturellisesti ovat jää- 
neet takapajulle, eivät pysty käyttämään hyväkseen kansallisen yh- 
denvertaisuuden lahjoittamia oikeuksia ja kohoamaan korkeammalle 
kehitysasteelle ilman päättäväistä ja pitkäaikaista apua ulkoapäin. 
Tämän todellisen erivertaisuuden syy ei ole ainoastaan näiden kan- 
sojen historiassa, vaan myös tsarismin ja venäläisen porvariston poli- 
tiikassa, joiden päämääränä oli tehdä reuna-alueet raaka-ainelähteiksi, 
joiden hyväksikäyttö tapahtui yksinomaan maan keskeisissä teollisuus- 
piireissä. Tätä erivertaisuutta ei voida kumota yhdessä tai kahdessa 
vuodessa, mutta se on kumottava. Se on vain siten mahdollista, että 
Venäjän köyhälistö todella ja pitkällisesti auttaa liiton takapajuisia 
kansoja niiden taloudellisessa ja sivistyksellisessä kehityksessä. Tämän 
avun tulee ennen kaikkea tulla ilmi kokonaisessa sarjassa toimenpi- 
teitä teollisuuskeskusten luomiseksi ennen sorrettujen kansojen tasaval- 
toihin sikäläisen väestön maksimaalisella myötävaikutuksella”. 

Tämä sanottiin yhdeksän ja seitsemän vuotta sitten. Siihen kehi- 
tykseen katsoen, jonka läpi Kauko-Karjala sen jälkeen on saanut käy- 
dä, kuulostaa se veriseltä ivalta. Tsaristinen politiikka kalpenee neu- 
vostopolitiikan rinnalla. Mitä on se tehnyt ”Karjalan autonoomisesta 
neuvostotasavallasta”? 

Maa, jossa kansa ennen — venäläistyttämispolitiikka poisluettuna 
— eli omaa, vapaata elämäänsä, taloudellista ja sivisiyksellistä taso- 
aan hitaasti mutta varmasti kehittäen, on muuttunut siirtomaaksi sa- 
nan huonoimmassa merkityksessä. Sen uinuvat kansallisrikkaudet, 
jotka ennen turvasivat sille onnellisen tulevaisuuden, luvaten kohot- 
taa sen kansaksi kansakuntien joukkoon, ovat joutuneet ”emämaan” 
mitä mielettömimmän riiston kohteeksi. Vieraitten vallanpitäjien ra- 
hanhimo ei säiky järjetöntä haaskausta, joka muutamassa vuosikym- 
menessä ehdyttää ja hävittää mahtavat tulolähteet, jotka luonto oli 
tarkoittanut ikuisiksi. Karjalan kansalta varastetaan sen tulevaisuus. 
Erämetsien entinen vapaa talonpoika painetaan alas pariasluokkaan, 
juurettomaksi teollisuusköyhälistöksi, joka saa nuolla leipämurusensa 
venäläisen herransa kämmeneltä ja jonka selkään tshekan verihurtat 
ruoskaansa soittavat. Ja sen ”kansallinen” itsemääräämisoikeus väis- 
tyy hitaasti mutta varmemmin kuin konsanaan tsaarinvallan aikana 
venäläisen siirtolaisuuden enemmistö- ja määräämisvallan tieltä. 

Suomen ja Venäjän välisissä rauhanneuvotteluissa Tartossa teki 

Venäjän valtuuskunta lokakuun 14 päivänä v. 1920 seuraavan ilmoi- 
tuksen: 

”Venäjän Sosialistinen Federatiivinen Neuvostotasavalta vakuuttaa 
Arkangelin ja Aunuksen kuvernementtien karjalaiselle väestölle seu- 
raavat oikeudet: 

1. Arkangelin ja Aunuksen kuvernementtien karjalainen väestö 
nauttii kansallista itsemääräämisoikeutta. 

2. Tämän väestön asuma Itä-Karjala muodostaa sisäisissä asiois- 
saan autonomisen alueen, joka federationiperusteilla kuuluu Venäjän 
valtakuntaan. 

3. Tätä aluetta koskevat asiat ratkaisee kansanedustuslaitos, jonka 
paikallinen väestö on valinnut ja jolla on itseverotusoikeus alueen 
tarpeita varten, oikeus antaa asetuksia, jotka koskevat paikallisia tar- 
peita sekä järjestää sisäiset hallintoa koskevat asiat. 

4. Paikallinen kansankieli on hallinnon, lainsäädännön ja kansan- 
valistuksen kielenä. 

5. Itä-Karjalan autonomisella alueella on oikeus järjestää talou- 
dellinen elämänsä omien paikallisten tarpeittensa mukaan — —”. 

Tämäkin juhlallinen vakuutus tuntuu nyt, kymmenen vuoden jäl- 
keen, kylmien numeroitten valossa, veriseltä ivalta. Lupauksia voi- 
daan tuskin kyynillisemmin rikkoa. Niistä ei, käytännöllisesti katsoen, 
ole edes kirjaintakaan jäljellä. Karjalan kansan ”vihreä kulta”, sen 
suunnattomat metsät, ovat luonnon suuresta siunauksesta muuttuneet 
synkäksi kiroukseksi, joka kiihtyvällä vauhdilla vie omistajansa talou- 
delliseen ja siveelliseen perikatoon. Rajamme takana on käynnissä 
surunäytelmä, jonka häpeällisyytä ei Eurooppa vielä tajua, ja jota se, 
kerran havahduttuaan, ei enää voi korjata. 

Venäjä ja Yhdysvallat. 


Kaikista suurvalloista ovat Amerikan Yhdysvallat ottaneet ja säi- 
lyttäneet johdonmukaisimman kannan kysymyksessä suhteiden solmi- 
misesta Neuvosto-Venäjään. Toisten valtojen — Espanjaa lukuun- 
ottamatta — tehdessä neuvostohallituksen tunnustamisen riippuvaksi 
tsaarinvallan velkojen tunnustamisesta tai ainakin niiden osittaisesta 
korvauksesta, minkä seurauksena on ollut loputtomia virallisia neu- 
votteluja ja enemmän tai vähemmän häilyviä diplomaattisia suhteita, 
tai tunnustaessa sen muitta mutkitta, kuten Saksa, ei Yhdysvaltojen 
hallitus ole väistynyt tuumaakaan siitä kannasta, jolle se tämän val- 
lankumoushallituksen suhteen jo sen muodostuessa asettui. Se ei 
tunnustanut sitä, ei oikeudellisesti eikä edes tosiasiallisestikaan. Venäjä 
on siitä alkaen ollut sille ilman sellaista valtiovallan edustajaa, jonka 
kanssa kansainvälisiä suhteita voisi solmia ja ylläpitää. Ja huonolla 
tuloksella vetosi Lenin v. 1918, kun ”Venäjän Sosialistinen Neuvosto- 
tasavalta” oli suurimmassa avun tarpeessa, Yhdysvaltojen köyhälis- 
töönkin. Vallankumous ei saanut senkään keskuudessa mitään vasta- 
kaikua. Amerikalle oli Venäjä yksinkertaisesti lakannut olemasta. 

Sotakommunismin saatettua Venäjän v. 1920 taloudellisen perika- 
don partaalle alkoivat neuvostovaltiaat NEP'in julistamisen ohella ja 
sen mukaisesti solmia suhteita pahimman vihollisensa, ulkomaisen 
kapitalismin kanssa. Kuolleeseen pisteeseen joutunut kauppa saatiin 
valtion monopoolina uudelleen käyntiin Venäjän ja porvarillisten val- 
tojen välillä. Sen edistämiseksi perustettiin kauppavaltuuskuntia. eri 
maihin, huolimatta siitä, olivatko nämä virallisesti tunnustaneet kom- 
munistisen hallituksen tai ei. Tätä yritettiin Yhdysvalloissakin, mutta 
huonolla tuloksella: Amerikassa ei siedetty mitään edes puoliviral- 
lista kommunistivallan edustusta. 

Amerikan valtiosihteeri Hughes kuvasi Venäjän niihin aikoihin 
”taloudelliseksi tyhjiöksi”. Neuvostovallan romahdusta odoteltiin kaik- 
kialla maailmassa, ja sangen paljon puhuttiin saksalais-amerikkalaisista 
yhteistyö-suunnitelmista Venäjän uudelleen rakentamiseksi tämän tapan- 
duttua. Yhdysvaltojen valppaissa liikemiespiireissä heräsi mielenkiinto 
siihen suureen probleemiin, jota kutsuttiin Venäjän kaupaksi. Toivoen 
suuria voittoja sen markkinoilta allekirjoitti 941 amerikkalaista toimi- 
nimeä anomuksen valtiodepartementille, jossa ilmoitettiin halu käydä 
kauppaa Venäjän kanssa. Mutta virallisten piirien asenne ei tästäkään 
muuttunut. 

Neuvostohallitus ei kuitenkaan lakannut etsimästä keinoja yhteyden 
solmimiseksi Amerikan liikemiespiirien kanssa. Virallisen kauppaval- 


24 VALKOINEN VARTIO N:o 1 


tuuskunnan sijaan se v. 1924 perusti New Yorkiin yksityisen toimi- 
nimen, ”Amtorg Trading Corporation”, osakeyhtiönä, jonka osakkaina 
oli kauppakomissariaatin jäseniä ja muodon vuoksi myös venäläisiä 
pakolaisia. Tämän toimintamuodoista on Besedowski antanut kirjas- 
saan mielenkiintoisia tietoja, jotka osoittavat, miten ovelasti neuvosto- 
hallitus osaa kiertää sen tielle sattuvat esteet. 

Koska kommunistien oli vaikeata saada pääsylupaa Yhdysvaltoihin, 
valittiin Amtorgin toimihenkilöt suurimmaksi osaksi siellä asuvien 
henkilöiden joukosta ja vain korkeimmat virkailijat saapuivat Mosko- 
vasta. Koko virkamiehistö on kuitenkin kauppakomissariaatin alainen, 
jonka käskyt annetaan salaisesti. Johtaville paikoille nimitettiin vain 
kommunistisen puolueen jäseniä, jotka hallitsevat jotakin länsieurooppa- 
laista kiellä ja maineeltaan ovat moitteettomia. Osakkeet kirjoitettiin 
heidän nimeensä, mutta varovaisuussyistä eivät he saaneet niitä hal- 
tuunsa, vaan säilytetään ne Amtorgin presidentin takana. Myöhemmin 
ryhtyi politbyro vielä toiseenkin varovaisuustoimenpiteeseen: Amtorgin 
johtokunnan uusien, Moskovasta saapuvien jäsenten oli v. 1926 jäl- 
keen annettava tunnusteita summalle, joka oli kaksi kertaa heidän 
nimiinsä merkittyjen osakkeitten nimellistä arvoa suurempi. Osake- 
pääoma oli alkuaan 1 miljoona dollaria, mutta korotettiin myöhemmin 
kolmenkertaiseksi. 

Virallisesti matkustivat johtokunnan jäsenet New Yorkiin tehdäk- 
seen Yhdysvalloissa suuria tilauksia jonkin venäläisen trustin laskuun. 
Niinpä tuli Besedowskinkin matkustaa sinne Gostorg'in, valtion kauppa- 
konttorin, johtokunnan jäsenenä muodollisella määräyksellä ostaa kym- 
menkuntatuhatta traktoria. Oletettiin, että hän täten saisi oleskelulu- 
van ainakin yhdeksi vuodeksi. Hänen saavuttuaan New Yorkiin tuli 
Amtorgin hänen nimeensä lisätä pääomaansa yhdellä miljoonalla dol- 
larilla ja ottaa hänet johtokuntaansa, jolloin hänen viisumiaan piden- 
nettäisiin. Suunnitelmat kuitenkin raukesivat, kun Yhdysvaltain lähe- 
tystö Latviassa oli saanut tietoonsa B:n virallisen aseman ja kieltäytyi 
viisumin antamisesta. 

Neuvostoliiton ulkomaankaupan ensimmäinen 5-vuotissuunnitelma 
— vv. 1923/28 — oli sille sangen menestyksellinen. Edulliset luotto- 
sopimukset Saksan kanssa, jossa Venäjän olot parhaiten tunnettiin, 
auttoi sen jaloilleen. Ja se kävi yhä vilkkaammaksi muiden Euroopan 
valtioiden seuratessa tämän esimerkkiä. Alkavat diplomaattiset suh- 
teet Englantiin, Ranskaan ja Skandinavian maihin saattoivat kauppa- 
suhteetkin normaaliraiteille — mikäli sellaisista Venäjän oloissa voi 
puhua. 

Amerikassa korvasi Amtorg virallisen kauppavaltuuskunnan puut- 
teen. V. 1924 antoi neuvostohallitus sinne tilauksia $ 43,916,000 

edestä ja seuraavana vuonna nämä kohosivat $ 86,938,000 summaan. 
Mutta nämä kaupat olivat kaikki käteisostoja ja niiden ilmeisenä tar- 
koituksena oli innostaa Amerikan liikemiehiä vielä suurempiin, luot- 
toon perustuviin kauppoihin. Käteissuorituksen loppuessa alkoivat 
vasta vaikeudet. V. 1926/27 putosivat tilaukset alle $ 48,000,000. 
Tässä oli amerikkalaisten tietojen mukaan eräs syy amerikkalais-venä- 
läisen kauppakamarin henkiin herättämiseen. Se oli Kerenskin halli- 
tuksen kanssa kuollut luonnollisen kuoleman, mutta nyt nostivat sen 
pystyyn Yhdysvaltojen arvovaltaisimmat toiminimet kuten Eguitable 
Trust Company, International General Electric Company, McClintock- 
Marshall Company, Westinghouse y.m. ”Me tahdomme pysyä erillään 
politiikasta ja rajoittaa toimintamme vain kaupallisia tehtäviä käsittä- 
väksi. Näissä rajoissa me tahdomme tehdä voitavamme helpottaak- 
semme kauppaa Venäjän kanssa”, ilmoitti eräs sen johtavista jäsenistä 
kauppakamarin ohjelmaksi. Parhaiten toi esille amerikkalaisten liike- 
miesten silloisen käsityksen kongressin jäsen Hamilton Fish lausues- 
saan maaliskuussa 1926, että ”Yhdysvalloille on tyhmyyden huippu 
jatkaa strutsinpolitiikkaa ja kieltäytyä ottamasta huomioon tosiasioita, 
jotka ovat kaikille Euroopan kansoille tunnettuja. Jos Yhdysvaltain 
teollisuusmiehet tahtovat kyetä laajentamaan kauppaansa Venäjän 
kanssa terveelle, vakavalle raiteelle, on välttämätöntä ryhtyä välittö- 
mästi toimenpiteisiin virallisen kaupallisen elimen luomiseksi.” 

Kauppakamarin epävirallisuudesta huolimatta paranivat sen perus- 
tamisen jälkeen venäläis-amerikkalaiset kauppasuhteet huomattavasti. 
V. 1926/27 loppuun mennessä oli tuonti Amerikasta neuvostovenäläis- 
ten tietojen mukaan taas kohonnut yli $ 70,000,000. Yhdysvaltojen 
suurimmat toiminimet ryhtyivät nyt huomiota herättäviin kauppoihln, 
joiden järjestely antoi todistuksen sekä amerikkalaisesta että kommu- 
nistisesta oveluudesta. Hetki oli hyvin valittu, sillä venäläis-englanti- 
laisten diplomaattisten suhteiden n.s. Sinovjevin kirjeen ja Arcos'in 
skandaalin johdosta v. :927 katketessa oli neuvostohallitus erittäin 
halukas siirtämään tilauksensa Englannista Amerikkaan. Sen tuonti 
edellämainitusta maasta onkin tämän jälkeen aina *työväenhallituksen* 
muodostamiseen saakka jatkuvasti alentunut. Tehtyään v. 1925/26 yli 
125 milj. ruplaa oli se v. 1928/29 enää vain 44 miljoonaa. Eroituksen 
jakoivat keskenään Yhdysvallat ja Saksa. 

Kaupallisen painopisteensä siirrolla Englannista Amerikkaan tahtoi 
neuvostohallitus kaiketi edellisen *rankaisemisen* ohella antaa jälkim- 
mäiselle kouraantuntuvan todistuksen Neuvostoliiton taloudellisesta 
noususta. Jos sen päämääränä silloin ehkä olikin tien avaaminen dip- 
lomaattisille suhteille kummassakin maassa, ei se sitä saavuttanut. 
Mutta sen sijaan myöntyivät amerikkalaiset teollisuus- ja liikemiehet, 

jotka jo näkivät edessään ylituotannon uhkaavan peikon, aikaisemmin 
vältettyihin luottokauppoihin — siirtäen kuitenkin tappiovaaran suu- 
reksi osaksi rahanahneen Euroopan kannettavaksi. 


Kauppasuhteiden laajenemiseen oli täysin asiallisiakin syitä. Neu- 
vostoliiton nykyisen 5-vuotissuunnitelman pohjana on Venäjän varus- 
taminen riittävällä määrällä tuotannollisia laitoksia, jotka sitten voisi- 
vat tyydyttää yksilöllisen kulutuksen. Sen erinäiset piirteet antavat 
Amerikalle huomattavia etuja tilausten suorittajana. Suuri joukko teh- 
taita on varustettava koneilla mahtavaa sarjatuotantoa varten ja niitä 
valmistetaan vain Yhdysvalloissa. 

Kuten Arcos'iin selkkauksesta jo olemme nähneet, ovat kauppa ja 
politiikka Venäjällä toisistaan eroittamattomia. Todellisuudessa komen- 
taakin Neuvostoliiton ylintä kaupallista elintä, kauppakomissariaattia. 
N-liiton työ- ja puolustusneuvosto, joka on kommunistipuolueen 
käskyläinen. Politiikka on täten aina määräävässä asemassa. 

Ostoissa noudatetaan kiinteästi 5-vuotissuunnitelmaa, poiketen siitä 
vain erikoisen pitkäaikaisen luoton odottamatta tarjoutuessa. Suunni- 
telman mukaisesti antaa kauppakomissariaatti neuvostotrusteille osto- 
lisenssejä määräten samalla maan, josta hankintojen tulee tapahtua. 
Jos lisenssi on asetettu Amerikalle, kääntyy trusti nyt Amtorgin puo- 
leen, jolla on useita jaostoja. Suurimmilla trusteilla on siinä oma va- 
kinainen edustajansa. Usein lähetetään erikois-komiteoita Venäjältä 
Amtorgin avuksi. 

Amtorg sopii luottoehdoista myyjän kanssa ja kirjoittaa sopimus- 
ten alle omissa nimissään, maksaenkin kaikki hankinnat pankkitililtään. 
Se nostaa neuvostohallitukselta huomattavan välityspalkkion kaikista 
kaupoistaan, maksaen osinkoa osakkeilleen. Kun kaikki osakkaat ovat 
vain nimellisiä näyttää tämä varojen siirrolta taskusta toiseen valtion 
omassa laukussa. Tosiasiallisesti hallitsee Amtorgin presidentti näitä 
varoja kommunistipuolueen ohjeitten mukaisesti, käyttäen ne poliittisiin 
tarkoituksiin Amerikassa, kuten pian tulemme näkemään. 

Noin 80 % hankinnoista tapahtuu luoton perusteella. Käteisellä ja 
laivauspapereita vastaan ostaa Amtorg vain sellaisia koneita ja niiden 
varaosia, joista puute on niin suuri, ettei luottoneuvotteluihin ole aikaa. 
Luoton järjestäminen on oleellisin ja mutkallisin probleemi venäläis- 
amerikkalaisissa kauppasuhteissa. Ehdot vaihtelevat suuresti. Joskus ei 
vaadita mitään käteissuoritusta, mutta tavallisesti kuuluu sopimukseen 
osittainen maksu laivauspapereita vastaan. Loppusummalle asetetaan 
vekseleitä 3-6-9 tai 3-6-9-12 kuukaudelle. Maanviljelyskoneistoa on 
myyty 18-24 kuukauden ja traktoreita jopa kolmenkin vuoden luotolla. 
Luotosta suorittaa Amtorg 6-8-10 %. 

Neuvostoliiton vekselit ovat Amerikassa kuitenkin erikoisasemassa. 
Amerikkalaiset pankit eivät niitä diskonteeraa eivätkä vakuutusyhtiöt 
niitä vakuuta. Toiminimi, jonka bilanssissa vähänkin suurempi määrä 
näitä vekseleitä esiintyy vaarantaa helposti koko pankkiluottonsa. Niistä 
on siis heti päästävä — ja ilman vastuuvelvollisuutta. Ja tässä pulassa 
ojentaa Eurooppa Amerikalle auttavan kätensä. 

Neuvostovenäläisten vekselien kauppaa harjoittaa Amerikassa yksi 
ainoa toiminimi, jolla on laajat suhteet Eurooppaan. Se löytää meidän 
maanosastamme yksityishenkilöitä, jotka ovat halukkaita niitä osta- 
maan ilman asianomaisen amerikkalaisen tehtaan siirtoa, joten tämä 
säästyy kaikilta riskeiltä. Välityspalkkio — diskonttauksesta voi näissä 
olosuhteissa tuskin puhua — on huomattava, kuvastaen selvästi luot- 
tamuksen puutetta Venäjään. Pari vuotta sitten se vielä oli 15—18 %, 
mutta tämän vuoden alkupuolella, kun pakollisen kollektivisoinnin seu- 
raukset tulivat tunnetuiksi, katosivat ostajat tyyten markkinoilta. Venä- 
jän hankinnat Amerikasta vähenivät uhkaavasti. Stalinin pikaisen pe- 
rääntymisen jälkeen palasivat tosin ostajat, mutta *diskontto* oli tällä 
välin kohonut 27—30 %giiin. 

Onko mahdollista tehdä kauppoja tällaisilla ehdoilla? Vastaus on 
myönteinen, kuten seuraava esimerkki todistaa. Amerikkalainen teh- 
das, jolla on tilauksia esim. sadantuhannen dollarin arvosta, saa esim. 
259/o käteissuorituksena ja loppusummalle asetetaan vekseleitä 3—6—9 
kuukaudelle. Se myy silloin kaksi ensimmäistä sarjaa pitäen itse kol- 
mannen, joka vastannee sen mahdollista voittoa ja josta se saa 6”/o 
korkoa. ”Diskontto” koko myyntisummalle on silloin 24% mukaan 
vuodessa alle 4"/o, mikä summa useimmissa tapauksissa helposti voi- 
daan korvata myyntihinnan vastaavalla korotuksella. 

Amtorg on kuluneina vuosina todistanut olevansa luottamuksen 
arvoinen. Sen jokainen tunnuste on täsmällisesti lunastettu — ja 
viime vuonna kohosi niiden yhteissumma noin 70 miljoonaan dollariin. 
Pankkien jyrkkä kielteinen asenne ja vekselien ostomarkkinoiden ahtaus 
Euroopassa tekee kuitenkin kaupanteon Venäjän kanssa monelle ame- 
rikkalaiselle toiminimelle käytännölliseksi mahdottomuudeksi. Niinpä 
koettaakin Amtorg kaikin mahdollisin keinoin päästä liiketoiminnassaan 
normaaliraiteille. Sen edustajat toistavat sopivissa ja sopimattomissa 
tilaisuuksissa Amtorgin presidentin, Bogdanovin agitatoorisia sanoja: 
”Vaikka me jo nautimmekin huomattavaa luottoa tässä maassa, täytyy 
kauppojen laajentumisen perustua luottoehtojen parantumiseen ja vek- 
seleittemme normaaliseen diskonteeraukseen amerikkalaisissa pankeissa.” 

Luottovaikeudet antavat määrättyjä etuja suurliikkeille, joilla on 
joko oma rahoituksensa, tai joiden pääoma on niin suuri, että Venäjän 
talouden yhtäkkiä romahtaessa siihen mahdollisesti sidottujen varojen 

menetys ei niille paljoakaan merkitsisi. Näin me huomaammekin 
venäläis-amerikkalaisissa kauppasuhteissa erikoisen suurkapitalistisen 
piirteen. 

Ensimmäisenä amerikkalaisista suurliikkeistä lähestyi General Electric 
C:o Amtorgia. V. 1928 nämä tekivät sopimuksen sähkökoneiden han- 
kinnasta 26 miljoonan dollarin edestä. Sopimus herätti kaikkialla maa- 
ilmassa mitä suurinta huomiota, syystä että mainittu toiminimi kuului 
nevostohallituksen velkojiin, tämä kun oli takavarikoinut sen tsaarin- 
aikaiset, Venäjällä sijaitsevat tehtaat. Neuvostohallitus käytti tätä sopi- 
musta taitavaan propagandaan, se kun muka osoitti amerikkalaisten 
luopuvan kaikista korvausvaatimuksistaan ja olevan valmiita myöntä- 
mään Venäjän kaupalle suuria luottoja. Tosiasiassa ei tästä voinut 
olla puhettakaan. 

Koneiden leveranssi jakautui viidelle vuodelle. Tilauksesta oli vuo- 
sittain maksettava 25 %o käteisellä ja loppusummalle asetettiin 12 kk. 
vekseleitä, joiden takuuksi neuvostohallituksen oli talletettava National 
City Bankiin Amerikassa vastaava summa kullassa. Mutta tämän lisäksi 
oli hintoja nostettu 20 %o:lla yli normaalin, vastaten toiminimen korva- 
usvaatimuksia, ja tämä erä oli ensisijassa suoritettava. Sopimusehdot 
olivat siis neuvostohallitukselle suorastaan musertavia. 

V. 1929 alussa astui Ford edellämainitun toiminimen rinnalle. Hänellä 
ei ollut venäläisiä saatavia, joten sopimuksenteko oli yksinkertaisem- 
paa. Mutta luotto ei nytkään tullut kysymykseen. Amtorg sitoutui osta- 
maan Fordilta viiden vuoden aikana autoja ja traktoreita 25 miljoonan 
dollarin arvosta ehdoilla, jotka käytännöllisesti merkitsevät käteismak- 
sua. Ford puolestaan sitoutui teknillisillä voimillaan avustamaan neu- 
vostohallitusta auto — ja traktoritehtaan rakennuksessa, jonka tuotanto 
käsittäisi 100,0000 vaunua vuodessa. Sen lisäksi saivat venäläiset 
teknikot luvan harjotella Fordin tehtaissa. 

Samana vuonna solmi Thomas D. Campbell, jota pidetään USA:n 
suurimpana vehnäntuottajana, neuvostohallituksen kanssa sopimuksen 
vehnän ja pellavan viljelyksestä 10 miljoonan acren laajuisella alueella 
hänen johdollaan ja amerikkalaisilla maanviljelyskoneilla 100 miljoo- 
nan arvosta. Lähemmät ehdot eivät ole tunnettuja, eikä yrityksestä 
ole toistaiseksi kuulunut mitään muuta, kuin että neuvostohallitus vaih- 
televin luottoehdoin on ostanut Amerikasta suunnattoman määrän 
traktoreita. ) 

Venäläis-amerikkkalainen kauppa oli täten päässyt jaloilleen. Viime 
vuonna tehtiin Amtorgin' ja erään chikagolaisen yhtymän välillä sopi- 
mus 18 uuden metallurgisen tehtaan rakentamisen ja 40 vanhan teh- 
taan uudelleen järjestämisen avustamisesta Venäjällä. Työ suoritetaan 
viiden vuoden kuluessa, tullen maksamaan 1 miljardin dollaria. Yhtymä 


N:o 1 VALKOINEN VARTIO 20 


on lähettänyt 15 insinööriään Pietariin työskentelemään tehtaiden suun- 
nittelussa. Ja tämän vuoden aikana ovat lehdet tuon tuostakin tien- 
neet kertoa suurista venäläisistä ostoista USA:ssa: 


”Texas laivaa erään 25 miljoonan dollarin puuvillatilauksen poh- 
jois-Venäjälle. — Milwaukeen Allis-Chalmers C:olla on Amtorgin 
traktoritilauksia 3,5 milj. dollarin arvosta. Venäjälle menevien 
traktorilaivausten yhteissumma nousee ennen maaliskuun loppua 
yli 30,000 yksikköön, joiden arvo on noin 25 milj. dollaria. — 
Amtorg on ostanut 17,000 auraa, 2,000 kylvökonetta ja 18,000 
erikoiskonetta puuvillan ja maissin kylvöä varten.” 


”Ei kukaan, joka ei ole läheisessä kosketuksessa Venäjän asiain 
kanssa, voi käsittää, mitä suunnattomia summia venäläiset uhraavat 
maanviljelyksensä kehittämiseen, s. o. maanviljelyskoneisiin” — lausuu 
Campbell. — ”En ihmettelisi, vaikka näkisin 500 miljoonaa dollaria 
uhrattavan ostoihin Yhdysvalloista seuraavan 10 vuoden kuluessa.” 

USA. on kahden vuoden ajan elänyt neuvostokauppojen hurma- 
uksessa. Neuvostoliitto on siellä nyt ensimmäisellä sijalla maanvilje- 
lyskoneiden ostajana. Sähkötarpeiden hankinnassa on sillä kolmas 
sija, tieteellisissä kojeissa toinen, puuvillassa neljäs. Kauppadeparte- 
mentin tilaston mukaan oli vienti Venäjälle v. 1929 ainoastaan 1,5 %, 
USA:n koko viennistä. Mutta v. 1930 neljän ensimmäisen kuukauden 
aikana, konjunktuurien Euroopassa laskiessa, se kohosi 4 %o:iin, joutuen 
kuudennelle sijalle. Yhdysvaltojen hallitus on tästä huolimatta kaiken 
ajan säilyttänyt kylmän päänsä, torjuen venäläiset lähentelyt ja jopa 
varottaenkin liikemaailmaa näistä kaupoista. 

Suhteet eivät kuitenkaan ole jääneet, kuten jo olemme nähneet, 
yksinomaan kaupallisiksi. Neuvostoliitolta ei puutu ainoastaan teh- 
taita ja koneita, vaan myös voimia niiden rakentamiseen ja käyttämi- 
seen. Sen teknillinen avustus on kehittynyt uudeksi ”toimilupa”-laa- 
duksi. Tällaisia sopimuksia tehdään nykyään kahta eri lajia. 

Fordin ja edellämainitun chikagolaisen yhtymän tavoin ovat monet 
amerikkalaiset toiminimet sitoutuneet lähettämään Venäjälle asiantunti- 
joita. H. K. Cooper C:o avustaa Dnieprostroin valtavan sähkövoima- 
laitoksen rakennuksessa, Stuart, James and Cook C:o järjestelee hiili- 
kaivoksia ja General Electricillä on sopimus patenttien vaihdosta. Näi- 
den lisäksi tulee enemmän kuin 40 liikettä, jotka ovat lähettäneet yli 
200 insinööriä Venäjälle. 

Toiseen luokkaan kuuluvat sopimukset yksityisten amerikkalaisten 
insinöörien ja neuvostohallituksen välillä. Traktoritrustilla on 6 insi- 
nööriä ja yli 200 muuta amerikkalaista asiantuntijaa ja työnjohtajaa 
Stalingradin tehtaitten palveluksessa. Eräässä kellotehtaassa työsken- 


30 VALKOINEN VARTIO N:o 1 


telee 20 insinööriä USA:sta, värimetalliteollisuudessa 78 insinööriä, 
geoloogia ja työnjohtajaa. Luetteloa voisi jatkaa loppumattomiin. 
Samanaikaisesti opiskelee satoja venäläisiä amerikkalaisissa tehtaissa. 

Neuvostovenäläisen tilaston mukaan työskenteli Venäjällä maalis- 
kuun 1 p:nä 1,350 ulkomaalaista teknikkoa, joista noin puolet oli 
amerikkalaisia ja loput etupäässä saksalaisia. Sopimuksia teknillisestä 
avusta oli 97, joista 25 oli solmittu talousvuoden viiden ensimmäisen 
kuukauden aikana. Palkat, jotka maksetaan osittain ruplissa ja osit- 
tain dollareissa amerikkalaisiin pankkeihin, ovat usein kaksikin kertaa 
korkeammat kuin Yhdysvalloissa. Insinöörien ja heidän perheittensä 
hyvinvoinnista pidetään erinomaista huolta. 

Mutta tässä jo pistääkin kommunistinen pukinsorkka esiin. Ulko- 
maalaisten teknikkojen henkinen huolto on jätetty VOKSiille, joka 
opettaa heille venäjää ja järjestää heille luentoja sekä esitelmiä Venä- 
jän oloista. Se on kuitenkin tunnetusti tshekan valvonnan alainen 
Komiternin erikoiselin vallankumouksellisen mielialan levittämiseksi 
kapitalistisiin maihin. Ja niin vähän kuin luulisikin amerikkalaisen 
insinöörin kommunismiin taipuvan, on jo monessa tapauksessa todettu, 
että he muutaman kuukauden oleskelun jälkeen Neuvostoliitossa jo 
ovat muuttaneet väriään ja tietoisesti tai tietämättään joutuneet pal- 
velemaan kommunistista propagandaa kotimaassaan. 

Venäläis-amerikkalaisella mitalilla on vielä toinenkin puoli, joka 
nyt vasta vähitellen alkaa paljastua. Ulkomaisen valuutan tarve on 
pakottanut neuvostohallituksen yhä suurempiin ponnistuksiin vientinsä 
kehittämiseksi, eikä diplomaattisten suhteiden katkeaminen ole häirin- 
nyt sen tätä kauppaa Englanninkaan kanssa. Mitä Yhdysvaltoihin 
tulee, ei venäläisen tuonnin kokonaissumma vielä tänäkään päivänä ole 
huomattava. Kauppatase on kaikkina vuosina pysynyt Yhdysvalloille 
vahvasti aktiivisena. Laatuunsakin nähden on tuonti suureksi osaksi 
käsittänyt toisarvoisia aineksia, kuten vuotia, harjaksia, jouhia, lump- 
"puja ja pellavaa. Mutta jo pari vuotta sitten liittyi näihin mangani- 
malmi, jota alettiin myydä huomattavasti alle Amerikan hintojen. 
Useita kaivoksia on sen johdosta täytynyt sulkea. Toissa vuonna liit- 
tyi siihen venäläinen antrasiitti, jota tuskin luulisi kannattavan kul- 
jettaa hiilikaivosten maahan. Sitä myytiin kuitenkin jo v. 1928—29 
165,000 tonnia $ 5,50 hintaan tonnilta amerikkalaisissa satamissa, ame- 
rikkalaisen maksaessa $ 12,50. Ensimmäisinä panivat tähän työläisten 
ammattijärjestöt vastalauseensa vaatien tullisuojaa tätä heidän elin- 
keinoaan vaarantavaa polkumyyntiä vastaan. Mutta siitä ei toistai- 
seksi ollut mitään apua. 

Venäläisten kauppasuhteiden varjopuolet kävivät yhä ilmeisem- 
miksi, kun tänä vuonna Yhdysvaltoihin alettiin laivata suuret määrät 

halpahintaista venäläistä puutavaraa. Pommi oli kuitenkin määrätty 
räjähtämään vasta syksyllä tiedon levitessä, että Amtorg oli myynyt 
Chikagon viljapörssissä terminakaupalla 5 miljoonaa bushelia — 1,82 
milj. hl. — vehnää 44 senttiä alle päivän hintojen. Kun ankara pula- 
kausi jo ahdistaa Yhdysvaltojen farmareita juuri hintojen halpuuden 
takia, uhkasi tällainen manööveri koko viljataloutta romahduksella. 
Maatalousministeri Hyde ei ole empinytkään lausumasta, että myyn- 
nin yksinomaisena tarkoituksena on USA:n talouden ahdinkoon saatta- 
minen ja ettei Venäjä voisi toimittaa perille tätä viljamäärää. Myyn- 
nin poliittinen luonne onkin aivan ilmeinen. Onhan esim. jo todettu, 
että neuvostohallitus saa Hampurissa myymästään vehnästä noin 70 
penniä kilolta, kun se itse suorittaa siitä 95 kop. eli nykyisen kurssin 
mukaan yli yhden markan talonpoiille. 

Eipä ihme, että Amerikassakin silmät alkavat aueta Venäjän kau- 
pan vaaroille. Ne piirit joiden toimeentuloa tämän polkumyynti lä- 
hinnä uhkaa, vaativat nyt yhä jyrkemmässä äänilajissa valtiovallan 
suojatoimenpiteitä. Ja kansan suurten massojen myötätunto on heidän 
puolellaan. Onkin selvää etteivät amerikkalaiset, jotka ovat saaneet ko- 
kea verisen kansalaissodan orjakysymyksen merkeissä, voi välinpitämät- 
tömästi suhtautua tai vieläpä välillisesti myötävaikuttaa siihen orja- 
maiseen kohteluun, jonka alaiseksi työvoima Venäjällä nykyään on 
joutunut. Mutta vientitrustien suureen poliittiseen vaikutusvaltaan 
katsoen ei ehkä tämäkään paljoa merkitsisi, ellei tällä välin olisi ta- 
pahtunut asioita, jotka nyt ovat pakottaneet valtiovallankin luopumaan 
puolueettomuudestaan ja yhtymään Venäjän-vastaiseen rintamaan. 

Yhdysvallat ovat verrattain kauan säilyneet puhtaana kommunis- 
tisesta tartunnasta. Kominternin alaisilla järjestöillä oli siellä v. 1929 
vain noin 7,000 jäsentä, ja katkera taistelu ,,oikeauskoisten'* mosko- 
valaisten ja ,hoipertelijain'* välillä vähensi vielä heidän merkitystään. 
Mutta pula-ajan saavuttua Yhdysvaltoihinkin muuttui tilanne täydelleen. 
Jo menneenä syksynä onnistui Kominternin agenttien koota työttö- 
mien kymmentuhantiset joukot kokouksiin ja mellakoihin, joilla oli 
selvä kommunistinen leima. Kuluneena vappuna olivat jo sadattu- 
hannet liikkeellä ja m. m. New Yorkissa on sen jälkeen tuontuostakin 
ollut yhteenottoja poliisin ja kommunistien välillä. Yhteiskuntarauha 
on alkanut järkkyä. 

Poliisin tutkimukset mellakoiden johdosta paljastivat merkittäviä 
tosiasioita. Ei ainoastaan tullut todetuksi, että kommunistiset johtajat 
olivat käyttäneet miljoonia tyytymättömyyden lietsomiseen työttömien 
joukossa, vaan takavarikoiduilla asiakirjoilla toteennäytetyksi, että 
nämä rahat olivat saapuneet Amerikkaan Kominternin eurooppalaisesta 
kiihoitus- ja rahoituskeskuksesta — neuvostohallituksen kauppaval- 

tuuskunnasta Berlinistä — Amtorgin välityksellä. Todistukset olivat 
niin raskauttavia, että tavanmukaiset vastaväitteet ,väärennyksistä*, 
eivät tehonneet. Kongressin oli asetettava tutkimuskomissiooni, jonka 
puheenjohtajaksi nimitettiin neuvostokaupan aikaisempi esitaistelija 
Hamilton Fish. Tämän komissioonin työ on sitten luonut uutta valoa 
kommunistien hämäriin liikemenetelmiin. 

Amtorgin henkilökunnan kuulusteluissa on viranomaisia paljon 
auttanut se ristiriita, johon Moskova on joutunut ulkomaisen edustuk- 
sensa kanssa pian kaikkialla maailmassa. Neuvostohallituksen lain- 
suojattomiksi julistetut diplomaattiset ja kaupalliset edustajat ovat an- 
taneet yllättäviä tunnustuksia, joihin tosin osaksi on suhtauduttava 
hyvin varovasti, mutta jotka toiselta osalta — tapauksissa kuten Be- 
sedovskin — esitetyn yksityiskohtaisen ainehiston perusteella ovat 
katsottavat todistusvoimaisiksi. Viimemainittuun luokkaan on luettava 
Neuvostovenäjän valtiopankin ent. johtajan ja Amtorgin varapuheen- 
johtajan Scheinmannin tunnustukset sekä Amtorgin osastopäällikön 
Delbasin paljastukset tämän toiminimen harjoittamasta sotatarpeiden 
salakuljetuksesta. Kun hän ilmoittaa, että 400 sotilaslentokoneen 
moottoria on salassa ostetty ja viety Venäjälle, on sellaisen väitteen 
pätevyys helposti todettavissa. Ja kun Amtorgin presidentti Bogda- 
nov kuulusteluissa väittää, ettei hän edes jäsenenä kuulu Venäjän kom- 
munistiseen puolueeseen, on tämä kaiken sen perusteella, mitä neu- 
vostovenäläisistä virkanimityksistä tiedetään, ilmeinen valhe. Kun hän 
sitten ei ”muista* kauppakomissariaatin amerikkalaisen osaston johta- 
jan nimeä, ei ole epäilystäkään siitä, että Amtorgin asia on sangen 
sairas. Johdonmukaisesti onkin USA:n hallitus nyt kieltänyt viisumit 
kaikilta venäläisiltä kaupallisilta ”edustajilta” Yhdysvaltoihin. 

(Jatkuu). 

Kansallinen voima 


ilmenee niissä saavutuksissa, jotka kansa- 
kunta ja sen yksilöt pystyvät inhimillisen 
ja erikoisesti kansallisen sivistyksen eri 
aloilla näyttämään. 

Yhtenä tällaisen kansallisen voiman tuki- 
pylväistä on kansan varallisuus, joka taas 
riippuu yksilöjen taloudellisen aseman va- 
kavuudesta. 

Parhaimman tien jokaisen taloudellisen 
aseman vahvistamiseen tarjoo 


henkivakuutus 


Tässä suhteessa pystyy Teitä avustamaan Suomen ensimäinen, 
yksinomaan vakuutettujen omistama henkivakuutuslaitos. 

